Πρόσωπα & Γεγονότα, Τετάρτη 29 Ιανουαρίου 2020 - ΕΜΠΡΟΣ\nΑρχική ΣΧΟΛΙΑ ΕΠΙΚΑΙΡΟΤΗΤΑΣ Πρόσωπα & Γεγονότα, Τετάρτη 29 Ιανουαρίου 2020\n«Υπάρχει ΔΗΜΑΡ στην Ξάνθη;»\nΗ συζήτηση στο καφέ της πλατείας καθαρά πολιτική, μια και ο ΣΥΡΙΖΑ και η ΔΗΜΑΡ ετοιμάζονται για τα Συνέδριά τους.\nΌχι βέβαια ότι ενδιαφέρει πολλούς, αλλά το ζιζάνιο της παρέας δεν έχασε την ευκαιρία για την μπηχτή του. Είπε: Καλά ο ΣΥΡΙΖΑ ετοιμάζεται, η ΔΗΜΑΡ υπάρχει στην Ξάνθη; Και πόσοι θα πάνε στο Συνέδριο; Δεν φοβούνται μήπως τους μετρήσουν;»\n-Κακίες μεν, αλήθειες δε.\nΠροσωπική μαρτυρία προχθές Κυριακή. Αυτήκοος μάρτυρας ο ίδιος, ακούω διάλογο ζευγαριού που ανηφόριζε την οδό Βασ. Κωνσταντίνου στο ύψος της Βενιζέλου. Το ζευγάρι των ώριμων ανθρώπων, απορούσαν για το θέαμα του κτιρίου πρώην Στάλου, νυν ιδιοκτησίας Δημοκριτείου Πανεπιστημίου.\nΑπορούσαν για το χάλι και την εμφάνιση, φάτσα-κάρτα μπροστά τους. Πήγαιναν προς την Παλιά Πόλη και την κρυάδα την είδαν μπροστά τους. Τα σχόλια για την πόλη και τους υπεύθυνους της εγκατάλειψης, πολλά κι όχι τιμητικά.\n-Άραγε θα ενδιαφερθεί κάποτε το Δημοκρίτειο για το κτίριό του αυτό; Το οποίο βέβαια ασχημίζει την εικόνα όντας και μπροστά.\nΟι μικρές πόλεις\nΤο περασμένο Σάββατο οι Ξανθιώτες λόγω του καλού καιρού ξεχύθηκαν έξω στην πόλη τους. Γέμισαν οι δρόμοι, τα αναψυκτήρια, οι ταβέρνες. Η ηλιόλουστη ημέρα μέσα στο καταχείμωνο, λειτούργησε σαν προσκλητήριο εξόδου.\nΈτσι, όπου κι αν κυκλοφορούσε κανείς στο κέντρο, έβλεπε πρόσωπα χαμογελαστά, ευχάριστα και βέβαια γνωστά. Οι τρεις πλατείες, Αντίκα, κεντρική και πλατεία Ελευθερίας είχαν την τιμητική τους όπως και οι πεζόδρομοι.\nΕίναι το πλεονέκτημα των μικρών πόλεων που είναι συμμαζεμένες και οι άνθρωποι κυκλοφορούν σ’ένα μικρό σχετικά και συγκεκριμένους χώρους όπου η ζωντάνια, οι παρέες, οι φωνές των παιδιών δίνουν μια όμορφη εικόνα, μια εικόνα αισιοδοξίας και χαράς.\n-Μακάρι η ζωή να ήταν μια τέτοια όμορφη μέρα, με αισιόδοξους και χαρούμενους ανθρώπους…\nΓια άλλη μια φορά θα πρέπει οι συμπολίτες να λάβουν υπ’όψιν τους ότι η γρίπη βρίσκεται εδώ. Και μάλιστα μέχρι στιγμής πανελλαδικά έχουμε 13 νεκρούς.\nΚάποτε η γρίπη ξεκλήρισε εκατομμύρια ανθρώπους, ενώ κάθε χρόνο κάνει την παρουσία της αλλά ευτυχώς όχι όπως τότε διότι υπάρχουν τα εμβόλια αλλά και η βελτίωση των συνθηκών ζωής.\nΌμως, όπως και να’χει, απαιτείται προσοχή και φροντίδα και κυρίως εμβολιασμός. Είναι παραμύθι ότι το εμβόλιο κυρίως στα παιδιά, πως δεν χρειάζεται. Χρειάζεται και με το παραπάνω. Γι’αυτό και στο εξής, ΟΛΑ τα εμβόλια θα γίνουν υποχρεωτικά για όλα τα παιδιά.\nΕίναι ανοησία να νοσεί σήμερα παιδί από ασθένειες που επί χρόνια είχαν εξαφανιστεί.\n-Παιγνίδια με την υγεία δεν θα πρέπει να γίνονται.\nΣτον Τεκέ την Πρωτομαγιά του 1925 με φιλική οικογένεια. (Αρχείο Στ. Χρηστίδη)\nΕπιτέλους! Καιρός ήταν να μπει μια τάξη στο δημοτικό συμβούλιο Ξάνθης\nΟρθώς ο πρόεδρος κ. Γιάννης Μπούτος αποφάσισε να εφαρμόσει απαρέγκλιτα και κατά γράμμα τον Κανονισμό. Αυτό σημαίνει ότι θα τηρούνται οι χρόνοι που θα μιλούν οι επικεφαλής και οι σύμβουλοι και όταν κάποιοι δεν συμμορφώνονται θα έχουν ποινές έως και αποβολή όπως ακριβώς προβλέπει ο Κανονισμός. Καιρός είναι να σταματήσει η χάβρα που γινόταν, τα νταηλίκια και τα διάφορα ευτράπελα και να μειωθεί ο χρόνος της συνεδρίασης. Να βρει επιτέλους τον βηματισμό του το δημοτικό συμβούλιο Ξάνθης και να σταματήσει να παρουσιάζει αυτή την στρεβλή εικόνα που δεν τιμά τον δήμο μας.\nΈξι μήνες μετά τις εκλογές, η κυβέρνηση προηγείται στις δημοσκοπήσεις με 15 μονάδες έναντι του ΣΥΡΙΖΑ. Αυτό σε πρώτη ανάγνωση δείχνει λογικό. Και ο Τσίπρας στους πρώτους μήνες του 2015 ήταν καβάλα στο (πράσινο) άλογο και κάλπαζε επάνω στις πλάτες των πολιτικών του αντιπάλων.\nΥπάρχει όμως μία διαφορά: ο Τσίπρας έσκιζε μνημόνια και χτυπούσε το νταούλι στους δανειστές. Ο Μητσοτάκης μιλάει για δημοσιονομικούς χώρους. Ενίοτε και στα αγγλικά.\nΚατά μία εκδοχή και οι δύο έδωσαν στο ακροατήριό τους αυτό που χρειαζόταν να ακούσει τη συγκεκριμένη στιγμή. Και αυτό κάνει το σημερινό πρόβλημα του Τσίπρα μεγαλύτερο. Για να κόψει πάλι εισιτήρια θα πρέπει να βρει μία κοινωνία ανταριασμένη και με θολωμένη μνήμη…\nΤο’ πε και το’ κανε –και αυτό – η κυβέρνηση: Μπαίνουν επιτέλους μπουλντόζες στο Ελληνικό. Η έκφραση «μπουλντόζες στο Ελληνικό» που ακούμε τόσα χρόνια ως ανέκδοτο, γίνεται πλέον πραγματικότητα. Κατατέθηκε εχθές η ρύθμιση ώστε να ξεκινήσουν οι προκαταρκτικές εργασίες μέσα στην έκταση του πρώην αεροδρομίου και έτσι άμεσα (ίσως και μέσα στην εβδομάδα), η εταιρεία Lamda θα προχωρήσει σε κατεδαφίσεις 900 συνολικά κτιρίων των παλιών εγκαταστάσεων του αεροδρομίου.\nΤη ρύθμιση αυτή είχε προαναγγείλει ο υπουργός Ανάπτυξης, Άδωνις Γεωργιάδης, για τον οποίο η ταχύτατη υλοποίηση του έργου αποτελεί προσωπικό στοίχημα και πρόκληση.\nΑλλά και για την κυβέρνηση, το Ελληνικό είναι ένα εμβληματικό έργο που η έναρξη του είναι ένα μήνυμα- πρόσκληση προς τους ξένους επενδυτές και συμβολίζει την είσοδο της χώρας σε μια νέα, φιλοεπενδυτική εποχή…\nΟ Έλληνας πείθεται, αρκεί να…\nΌλα μπορούν να γίνουν, να εφαρμοστούν, ακόμη και στην Ελλάδα, στους Έλληνες, αρκεί να υπάρχει συνεχής έλεγχος και να μην γίνονται διακρίσεις στην εφαρμογή του νόμου.\nΟι οδηγοί αυτοκινήτων έχουν πειστεί και φορούν την ζώνη. Την ζωή τους εξάλλου διασφαλίζουν. Το ίδιο συμβαίνει και με το κράνος στα δίκυκλα. Σπάνια κάποιος ανόητος και βλάκας θα κυκλοφορήσει χωρίς κράνος. Τόσο ο οδηγός όσο και ο συνεπιβάτης.\nΤο ίδιο πάει να γίνει πλέον αποδεκτό από τη μεγάλη πλειοψηφία και με το κάπνισμα. Η συντριπτική πλειοψηφία των καπνιστών έχουν δεχτεί την απαγόρευση σε καφετέριες, ταβέρνες, κλειστούς χώρους.\nΑπ’όλα αυτά βγαίνει ένα βασικό συμπέρασμα: χρειάζεται επιμονή, υπομονή και δίκαιη εφαρμογή του νόμου προς όλους, χωρίς διακρίσεις. Η ζωή, η υγεία των Ελλήνων μετράει περισσότερο από κάποιες συνήθειες.\nΚαι μην ξεχνάτε: Στο στόχαστρο της Τροχαίας έχει μπει η ασφάλεια στην οδήγηση. Δηλαδή, ομιλία σε κινητό κατά τη διάρκεια της οδήγησης σημαίνει πρόστιμο χρηματικό και αφαίρεση πινακίδων και διπλώματος για δύο μήνες…\nΠρωί στην πλατεία\nΕίναι κάπως επικίνδυνο να περπατάει κανείς νωρίς το πρωί στο κέντρο της πόλης καθώς υπάρχει πιθανότητα να του συμβεί τροχαίο ατύχημα και μάλιστα εκεί που δεν το περιμένει. Τα δίκυκλα πηγαινοέρχονται με άνεση επάνω στην πλατεία και στους παρακείμενους –κατ’ ευφημισμό – πεζόδρομους και μάλιστα με ταχύτητα, θεωρώντας ίσως πως όσο πιο γρήγορα περάσουν θα είναι και μικρότερη η παράβασή τους. Είναι και πρωί σου λέει, δεν πειράζει, λίγοι θα μας δουν…\nΟύτε τα αγριεμένα βλέμματα, ούτε οι διαμαρτυρίες τους πτοούν. Κι αν δεν προσέχεις εσύ ο πεζός και περπατάς αμέριμνος στην κεντρική πλατεία της πόλης σου χωρίς να κοιτάς αριστερά δεξιά, σου κορνάρουν κιόλας να φύγεις από τη μέση. Ρισκάρεις να σε «κόψει» κανένα δίκυκλο ή κάποιο φορτηγάκι βιαστικού επαγγελματία που «κόβει» δρόμο αν δεν κάνεις στην άκρη!\nΑν μας διαβάζουν στην τροχαία, ας κάνουν τον κόπο να περάσουν κανένα πρωινό από την πλατεία…\nΕτικέτεςLamdaΆδωνης ΓεωργιάδηςΓιάννης ΜπούτοςΔΗΜΑΡΔημοκρίτειο Πανεπιστήμιο ΞάνθηςΕλληνικόΜητσοτάκηςΞάνθηΣτάλιουΣΥΡΙΖΑΤσίπρας\nΠροηγούμενο άρθρο Μόλις που πρόλαβε να βγει από το φλεγόμενο σπίτι του…\nΕπόμενο άρθρο 8 προσλήψεις στα ΕΛΤΑ Ξάνθης


Προϋπολογισμός πολιτικής μιζέριας | Ημεροδρόμος\nΣΤΑΥΡΟΣ ΧΡΙΣΤΑΚΟΠΟΥΛΟΣ Απόψεις 7 Οκτωβρίου 2014\nΤο προσχέδιο του προϋπολογισμού του 2015 είναι αποκαλυπτικό του πλήρους κυβερνητικού αδιέξοδου. Μια μαγική εικόνα απολύτως σύμφυτη με την έλλειψη στόχων και προοπτικής για μια κυβέρνηση που βρίσκεται σε αργόσυρτη διαδικασία εξόδου.\nΚαθώς η περίοδος είναι ατύπως προεκλογική, το λιγότερο που θα περίμενε κάποιος θα ήταν ένα προσχέδιο που θα βοηθούσε στοιχειωδώς τον Αντώνη Σαμαρά να τεκμηριώσει την «πρόβλεψή» του ότι το 2015 «θα είναι μια καλή χρονιά για την Ελλάδα, για τη σταθερότητα, την ανάπτυξη και τη μείωση της ανεργίας». Όμως αυτό δεν συμβαίνει.\n● Η πρόβλεψη για πρωτογενές πλεόνασμα 2,9% συνοδεύεται από την εκτίμηση για δημοσιονομικό κενό μόλις σε 0,1% του ΑΕΠ, στόχος που θα επιτευχθεί (;) με τη μείωση των δαπανών για τα επιδόματα ανεργίας και την αύξηση της παρακράτησης φόρου από συντάξεις. Με άλλα λόγια θα πληρώσουν κυρίως οι μακροχρόνια άνεργοι. Εκτός από όσους θα εξακολουθήσουν να μην πληρώνονται αυτά που τους χρωστάει το Δημόσιο…\n● Προβλέπεται ακόμη ανάπτυξη 2,9%, παρότι το Πρόγραμμα Δημοσίων Επενδύσεων κουτσουρεύεται επιπλέον κατά 400 εκατ. ευρώ, ενώ οι ελπίδες στηρίζονται εξ ολοκλήρου στον τουρισμό και στη μείωση των εργοδοτικών εισφορών, που θα έχουν άμεση αντανάκλαση στο ασφαλιστικό. Προβλέπεται επίσης αύξηση των επενδύσεων κατά 11,7%, παρότι πέρυσι μειώθηκαν κατά 12,8% και παρότι επιπλέον οι ξένοι φεύγουν από το χρηματιστήριο κατά κύματα παρασύροντας και υγιείς επιχειρήσεις στο βάραθρο.\n● Προβλέπεται μείωση της ανεργίας κατά 2%. Να υποθέσουμε ότι οι άνεργοι θα συνωστίζονται κατά χιλιάδες στις ουρές έξω από τα γραφεία των ανύπαρκτων επενδυτών για να εισπράξουν, ελάχιστοι από αυτούς, τον βασικό μισθό σε θέσεις εκ περιτροπής επιδοτούμενης εργασίας.\n● Το δημόσιο χρέος προβλέπεται να κινηθεί στα 316,1 δισ. ευρώ (167,9% του ΑΕΠ) από 318,6 δισ. ευρώ (174,8% του ΑΕΠ) το 2014. Με αυτή τη μείωση, αν υποθέσουμε ότι θα επιτευχθεί, δεν αλλάζει κάτι στο θέμα της βιωσιμότητάς του, ενώ παραμένει πολιτικά εκκρεμής όχι μόνο η διευθέτηση του τρόπου αποπληρωμής του, αλλά ακόμη και η έναρξη της όποιας συζήτησης γι’ αυτήν, αφού οι Ευρωπαίοι δανειστές αποφεύγουν όπως ο διάβολος το λιβάνι την έναρξή της.\n● Επιπλέον στον προϋπολογισμό δεν προβλέπονται φοροελαφρύνσεις, παρότι το σίριαλ για την εξαγγελία τους μας ταλαιπώρησε ένα δίμηνο. Ακόμη και η υποτιθέμενη μείωση της «εισφοράς αλληλεγγύης» κατά 30% στην πραγματικότητα είναι νέος φόρος, αφού υποτίθεται ότι ισχύς της θα έληγε στο τέλος του 2014.\nΤέτοιου είδους παρατηρήσεις θα μπορούσαν να γίνουν αρκετές ακόμη, αλλά ας τις αφήσουμε για τους συντάκτες αρμόδιους επί των οικονομικών θεμάτων.\nΤο πολιτικό συμπέρασμα είναι ότι η κυβέρνηση, με αυτές τις προβλέψεις και εκτιμήσεις, δεν είναι σε θέση να ανατρέψει το κάκιστο πολιτικό κλίμα. Συνεπώς δεν έχει όπλα για να αντιμετωπίσει τη δυσθυμία των βουλευτών μπροστά στο ενδεχόμενο να εκλεγεί Πρόεδρος της Δημοκρατίας από αυτή τη Βουλή.\nΜπορεί ο Σαμαράς να πίνει καφέδες στο καφενείο της Βουλής και να κόβει βόλτες για να ψαρέψει ανεξάρτητους, αλλά το κλίμα δεν «στρώνει» με τίποτε. Ήδη άλλωστε η κίνηση για ψάρεμα κάποιων στη διαδικασία παροχής ψήφου εμπιστοσύνης δεν φαίνεται να αποδίδει και γι’ αυτό άρχισαν τα σενάρια περί «άλλης στάσης» κάποιων βουλευτών στην ψήφο εμπιστοσύνης και «άλλης» στην εκλογή Προέδρου.\nΤο πώς αυτός που δεν δίνει ψήφο εμπιστοσύνης τώρα στην κυβέρνηση θα της τη δώσει μέσω του υποψήφιου Προέδρου δεν διευκρινίζεται. Υποτίθεται ότι ένα πρόσωπο – έκπληξη θα μπορούσε να κάνει την πολιτική «διαφορά». Όμως και αυτό το ενδεχόμενο μοιάζει εξαιρετικά δύσκολο. Άλλωστε το σενάριο αυτό πολλά από τα κορυφαία στελέχη της Ν.Δ. δεν το συμμερίζονται. Η κυβέρνηση μοιάζει απλώς αποφασισμένη να φτάσει, έστω και έρποντας, μέχρι τον Φεβρουάριο. Κάπου εκεί όμως τελειώνουν τα ψέματα, αφού τα όρια της πολιτικής επικοινωνίας είναι πεπερασμένα…


19/05/2017 - Care24\nHome » Posts made in Μάιος 19th, 2017\nΗ υπερβολική ή αλλιώς περίσσεια λίπους στην κοιλιά πέρα του ότι είναι αντιαισθητική και δεν μας αρέσει είναι και εξαιρετικά ανθυγιεινή. Πιο συγκεκριμένα ο ιατρικός όρος για το ανθυγιεινό αυτό λίπος είναι σπλαχνικό λίπος, το οποίο είναι αυτό που περιβάλει το ήπαρ (συκώτι) και τα άλλα όργανα που βρίσκονται γύρω από την περιοχή της κοιλιάς. Αποτελεί παράγοντα κινδύνου για την ανάπτυξη μεταβολικού συνδρόμου, διαβήτη τύπου 2,...\nΜπορούν τα προβλήματα αϋπνίας να είναι στο… κεφάλι μας και να διορθώνονται με μια εικονική αγωγή; Ερευνητές βρήκαν ότι άνθρωποι με προβλήματα αϋπνίας που λάμβαναν εικονική αγωγή (χάπι placebo), ανέφεραν λιγότερο άγχος και καλύτερο ύπνο! Η αϋπνία μας αναστατώνει όλους, μας αγχώνει και καταλήγουμε να είμαστε κουρασμένοι και στρεσαρισμένοι ολόκληρη τη μέρα, επίσης δημιουργεί αλλά και επιδεινώνει προβλήματα υγείας όπως η παχυσαρκία,...


Ο Συρίγος για τις Τουρκικές προκλήσεις : Κάποια στιγμή πρέπει να βγούμε στην Επίθεση – vachosradio\nΟ Συρίγος για τις Τουρκικές προκλήσεις : Κάποια στιγμή πρέπει να βγούμε στην Επίθεση\nΚάποια στιγμή πρέπει να βγούμε απο την άμυνα στην Επίθεση, αναφέρει σε τοποθέτησή του ο Καθηγητής Συρίγος απέναντι στις Τουρκικές Προκλήσεις…\nΘα δούμε ξανά τις προκλήσεις στα σύνορα, στον Έβρο. Αυτή τη στιγμή οι Τούρκοι προσπαθούν να αποκρυπτογραφήσουν το μήνυμα του Έβρου και να το προσαρμόσουν στα νέα δεδομένα. Αυτό σημαίνει ότι δεν θα δούμε επανάληψη του Έβρου όπως έγινε, θα δούμε κάτι άλλο.!!!!\nΤο μεταναστευτικό είναι ένα χαρτί που η Τουρκία δεν θα το εγκαταλείψει».\nΟ κ. Συρίγος ανέφερε ότι ο Ερντογάν αισθάνεται ότι δεν απειλείται από κανέναν στην εσωτερική πολιτική σκηνή της χώρας του. Ωστόσο τόνισε ότι «ως γνωστόν στη ζωή δεν υπάρχει παντοδυναμία»\n«Δηλαδή μπορεί να συμβεί κάτι και να τα ανατρέψει όλα. Αυτή τη στιγμή όμως δεν υπάρχει κανείς στην εσωτερική πολιτική σκηνή της Τουρκίας που να απειλεί πραγματικά τον Ερντογάν», είπε ο κ. Συρίγος στο sputniknews.gr/\nΧωρίς στρατηγική η Ελλάδα\nΌσον αφορά τους χειρισμούς της Ελλάδας, ο κ. Συρίγος που είναι εκλεγμένος βουλευτής με τη ΝΔ θεωρεί «ότι είναι άψογοι». Επισημαίνει, όμως, ότι στην παρούσα φάση, η χώρα πρέπει να προχωρήσει σε έναν διαφορετικό σχεδιασμό.\n«Θεωρώ ότι είμαστε σε μία φάση που χρειαζόμαστε δύο πράγματα. Πρώτον, μια στρατηγική έναντι της Τουρκίας. Δεν την έχουμε. Δεν μας λείπει τώρα, μας λείπει εδώ και πολλά χρόνια.\nΔεύτερον είναι αυτή η στάση άμυνας που έχουμε, δηλαδή αυτή τη στιγμή εμείς αμυνόμαστε στις τουρκικές πρωτοβουλίες. Όταν παίζεις -με όρους ποδοσφαιρικούς- στη “μικρή σου περιοχή”, κάποια στιγμή θα το φας το γκολ.\nΟπότε οφείλουμε να αναπτύξουμε κινήσεις τέτοιες στην Τουρκία που να ξεπερνούν το αμυντικό επίπεδο στο οποίο είμαστε τώρα, το οποίο βέβαια σχετίζεται με το πρώτο βήμα που είναι η στρατηγική», ανέφερε ο Καθηγητής!\nPrevious Post: Τέλος τα sms στο 13033 από τη Δευτέρα\nNext Post: Χαρδαλιάς: Διώκτης τῆς Ἐκκλησίας ἀπὸ τὸ μακρινὸ παρελθὸν


Condé Nast Traveller: Ταξιδεύοντας και στα Χανιά το 2021 - flust.gr\nΤα Χανιά βρίσκονται στην 21η θέση της λίστας για τους καλύτερους προορισμούς του 2021 από το ταξιδιωτικό περιοδικό Condé Nast Traveller. Η λίστα περιλαμβάνει προορισμούς σε μια γκάμα ταξιδιών που μπορούν να προσφέρουν διαφορετικές ταξιδιωτικές εμπειρίες.\nΌσον αφορά το αφιέρωμα στα Χανιά, το περιοδικό δίνει έμφαση στην εφευρετική μαγειρική, όπως χαρακτηρίζει τις Κρητικές νοστιμιές, αλλά και στις απομονωμένες παραλίες που κάνουν τέλεια την ταξιδιωτική εμπειρία στο νησί. Με το βλέμμα στο καλοκαίρι του 2021 λοιπόν, γνωρίζοντας ότι ο τρόπος που ταξιδεύουμε θα είναι διαφορετικός, όμως ο λόγος θα παραμείνει ο ίδιος, μοναδικές εμπειρίες σε υπέροχους προορισμούς. Όπως τα δικά μας Χανιά!\nCondé Nast Traveller ταξίδι στα Χανιά Χανιά\nPrev\tFacebook: Πρόσθετα μέτρα για την παραπληροφόρηση στις αμερικανικές εκλογές\nNext\tΗ πιο ανατρεπτική επίδειξη μόδας από τον οίκο Moschino


Ο Νούσιος κατέθεσε ότι του προσφέρθηκαν χρήματα για τις εκλογές της ΕΠΣ Καρδίτσας | Gazzetta\nΣπυρίδων Τζιβένης (μέλος σωματείου και μάρτυρας κατηγορίας): «Ο Παπαδόπουλος, ο Ντάσιος και ο Δανιήλ είχαν έρθει νωρίτερα και έμεναν σε ξενοδοχείο της Καρδίτσας. Απ' ότι γνωρίζω ήταν μέλη σε κάποια σωματεία. Είχαν πολύ καιρό στην Καρδίτσα. Απ' οτι άκουγα προσέφεραν αθλητικό υλικό. Δεν ξέρω σε ποιο σωματείο.


Ο φανατισμός και η γυμνή αλήθεια\n- Σεπτεμβρίου 19, 2020\n«Η αξία του ανθρώπου μετριέται με το πόση αλήθεια μπορεί να σηκώσει» (Νίτσε). Η ανθρώπινη πορεία χαρακτηρίζεται από μία ιδιάζουσα αντιφατικότητα . Δηλώνει ζηλωτής της αλήθειας και ένθερμος οπαδός της. Από την άλλη πλευρά, όμως, όταν τη βρεί ή του αποκαλυφθεί αδυνατεί να την αποδεχτεί και μέμφεται εκείνους που την υιοθετούν. Τα στερεότυπα , οι προκαταλήψεις, οι προσωπικές ανασφάλειες και το χαμηλό επίπεδο αυτοεκτίμησης δημιουργούν τα σύγχρονα νέφη που κρύβουν την αλήθεια. Ο φανατισμός συνιστά – σε όλες τις αποχρώσεις του – μία κηλίδα της εποχής μας που εμποδίζει την αναζήτηση ή την αποδοχή της αλήθειας. Φανατισμός και αλήθεια βρίσκονται σε μία σχέση λατρείας και μίσους. Ο φανατικός προσκολλάται με επιμονή στη δική του αλήθεια, ενώ αποστρέφεται μετά βδελυγμίας την «άλλη άποψη» . Αυτές οι συμπεριφορές ανιχνεύονται σε όλες τις μορφές του φανατισμού. Μορφές φανατισμού Οι τρόφιμοι του ιδεολογικού – πολιτικού φανατισμού είναι εγκλωβισμένοι στην απολυτότητα της δική\n« Η ανθρώπινη ιστορία άρχισε με μία πράξη βίας» . Η καθημερινότητα δυστυχώς δικαιώνει τη θέση αυτή του Έριχ Φρομ, αφού η αναίτια εγκληματικότητα κυριαρχεί τόσο στις διαπροσωπικές όσο και στις κοινωνικές μας σχέσεις. Κάθε απόπειρα αιτιολόγησης του φαινομένου προσκρούει στον εντοπισμό της βασικής αιτίας που πυροδοτεί την βίαιη συμπεριφορά των ανθρώπων. Οι βιολόγοι και οι γενετιστές διατείνονται πως η βία είναι η έκφραση μιας εγγενούς επιθετικότητας που αναζητά τρόπους και χώρους εξωτερίκευσης. Είμαστε, δηλαδή, δέσμιοι και θύματα της φύσης μας, αφού η ιστορία βρίθει συμπεριφορών και γεγονότων με βίαιο περιεχόμενο. Ωστόσο οι κοινωνιολόγοι διατείνονται πως τη βία την τροφοδοτούν οι κοινωνικοί παράγοντες που διαμορφώνουν το κατάλληλο πλαίσιο αποφόρτισης της έμφυτης επιθετικότητας. Σε αυτό το πλαίσιο ζωής κυριαρχεί το άγχος , οι νευρώσεις, η ανασφάλεια και η αβεβαιότητα για το μέλλον. Όλα αυτά επωάζουν τη βίαιη εκδήλωση ενός ενστίκτου που ταυτίστηκε ιστορικά μ\n«Μόνον εκείνοι που κατέχουν τα κλειδιά της ελευθερίας και των ονείρων θ’ ανοίξουν το σχολείο σε μία ανοιχτή κοινωνία» (Ραούλ Βανεγκέμ) Διαχρονικά ο άνθρωπος κατά την μακραίωνη πορεία του πάνω στη γη αγωνίστηκε τόσο για την βιολογική του επιβίωση όσο και για την εσωτερική του ολοκλήρωση . Στο δρόμο από την πρωτόγονη βαρβαρότητα στη λογική θεώρηση και ερμηνεία του κόσμου είχε ως σύμμαχο την ικανότητα να «αποθηκεύει» τις αποκτημένες γνώσεις. Η κατανόηση των νόμων της φύσης και η ως ένα βαθμό αποδέσμευσή του από αυτήν τον κατέστησε κυρίαρχο του ζωικού βασιλείου. Με το πέρασμα του χρόνου συνειδητοποίησε πως τα «λάφυρα» του πολέμου ενάντια στις αντιξοότητες της ζωής έπρεπε να τα διαφυλάξει για να μην τα φθείρει ο πανδαμάτωρ χρόνος. Αρωγός στην προσπάθειά του αυτή στάθηκε η Παιδεία που καθόρισε καταλυτικά την πνευματική του πορεία. Μέσα, δηλαδή, από την παιδεία ο άνθρωπος προσπάθησε να γνωρίσει το περιβάλλον του (φυσικό, κοινωνικό…), να γνωρίσει τον εαυτό του (αυτογνωσία…)\nΟυρανός – Γαία Κρόνος – Ρέα Δίας – Ήρα Οι αρχαίοι Έλληνες δόμησαν τη θρησκεία τους πάνω σε ζεύγη θεοτήτων που αντανακλούσαν και τη βαθύτερη δομή του σύμπαντος και του φυσικού κόσμου (Αρσενικό – Θηλυκό). Το στοιχείο αυτό απουσιάζει παντελώς από τον χριστιανισμό. Την ισοζυγία αρσενικού – θηλυκού την ανιχνεύουμε και στο δωδεκάθεο του Ολύμπου (6 ανδρικές θεότητες και 6 γυναικείες) έστω και σε συμβολικό επίπεδο. Όμως, εκτός από τις θεμελιώδεις διαφορές ανάμεσα στο ειδωλολατρικό δωδεκάθεο και τον Χριστιανισμό, μπορούμε να διακρίνουμε και κάποιες ομοιότητες – αναλογίες ανάμεσα στις αρχαίες θεότητες και το χριστιανισμό. Ομοιότητες που υπόρρητα δηλώνουν τη θέση πως «Ο θεός είναι ένας. Οι τρόποι λατρείας είναι πολλοί» . Χαρακτηριστική περίπτωση είναι η ισχυρή παρουσία της θεάς Αθηνάς στην αρχαιοελληνική θρησκεία και της Παναγίας στο Χριστιανισμό. Μία πρώτη αναλογία ανάμεσα στη θεά Αθηνά και την Παναγία είναι η ημερομηνία εορτασμού τους. Προς τιμήν της Αθην\nΑθηνά «Πρόμαχος» - Παναγία «Υπέρμαχος»


Νεράντζης για διαδικασίες προσλήψεων: Και νόμιμες να είναι, δεν είναι ηθικές - CorfuPress.com\nΑνακοίνωση της παράταξης του Σπύρου Νεράντζη αναφορικά με τις διαδικασίες των τελευταίων προσλήψεων προσωπικού που έγιναν από τη δημοτική αρχή.\nΟ τρόπος με τον οποίο έγιναν οι τελευταίες προσλήψεις προσωπικού από την Δημοτική αρχή θεωρούμε ότι θα πρέπει να εξεταστούν από όλη την τοπική Αυτοδιοίκηση και να αλλάξουμε την φιλοσοφία και τον τρόπο αντιμετώπισης της Δημόσιας Διοίκησης.\n• Σκοπιμότητα – αναγκαιότητα έκτακτων προσλήψεων\n• Νομιμότητα διαδικασιών\n• Ηθική και\n• Επανάληψη των προσλαμβανομένων ατόμων\n• Να διαχωρίσουμε την δημόσια διοίκηση με τους αιρετούς. Σαν αιρετοί να βάζουμε τους στόχους, να δίνουμε το όραμα και να παρέχουμε την στήριξη στην Δημόσια Διοίκηση να κάνει την δουλειά της, όπως ξέρει πολύ καλά.\n• Να φροντίζουμε να ακολουθούνται οι κανόνες και η νομοθεσία : συγκεκριμένα και αναλυτικά κριτήρια, διαφάνεια, χρονικά περιθώρια, επιτροπή αξιολόγησης, κλήρωση.\n• Να απομακρύνουμε την «Μαυρογιαλούρια» παθογένεια της δημόσιας ζωής μας.\n• Να απομακρυνθούμε από την διαμεσολάβηση μας και το «κατόπιν δικό μας ενεργειών».\n• Να μην χρησιμοποιούμε την πρόσληψη ως μέσον αποπληρωμής προεκλογικών μας δεσμεύσεων ή ως μέσον αποπληρωμής άτυπων συνεργασιών και διευκολύνσεων.\n• Να μην εκμεταλλευόμαστε την ανάγκη για εργασία των συμπολιτών μας για την δημιουργία πελατειακού κράτους και δεξαμενής ψηφοφόρων.\n• Η σημερινές συγκυρίες ας είναι η αφορμή για μια σημαντική αλλαγή στον άσκησης της δημόσιας διοίκησης και της αξιοπρέπειας μας. Το οφείλουμε στους εαυτούς μας, στα παιδιά μας και στους συμπολίτες μας.


ΤΣΕΧΙΑ - ΚΟΣΣΟΒΟ 14/11/2019 | Προγνωστικά | Ανάλυση | Στατιστικά\nΤΣΕΧΙΑ - ΚΟΣΣΟΒΟ στην Betshop.gr | +21\n1.65 3.50 4.55 3.00 1.28 1.70 1.90 1.25 3.15 1.85 1.75 1.14 2.00 1.22 3.00 1.90 3.45 31.00\n* Οι δύο ομάδες έχουν συναντηθεί μόνο μία φορά, τον περασμένο Σεπτέμβριο στην Πρίστινα με το Κόσοβο να κερδίζει με 2-1.\n* Η Τσεχία αγνοεί την ισοπαλία στα 23 τελευταία παιχνίδια της ανεξαρτήτως έδρας ή διοργάνωσης. Το Κόσοβο σκοράρει σε 13 συνεχόμενα ματς ανεξαρτήτως έδρας και διοργάνωσης.\nΜπορεί στο μεταξύ τους ματς τον Σεπτέμβριο να ηττήθηκε (2-1) στην Πρίστινα αλλά τον Οκτώβριο έκανε δύο σπουδαίες νίκες επί του Μαυροβουνίου (3-0 εκτός) και Αγγλίας (2-1 εντός) που την έχρισαν φαβορί για την 2η θέση και την πρόκριση στο Euro. Βέβαια η ομάδα του Σιλχάβι έχει την ευκαιρία και με ισοπαλία ή ήττα να μείνει ζωντανή στην υπόθεση πρόκριση καθώς την τελευταία αγωνιστική παίζει κόντρα στην ουραγό του ομίλου Βουλγαρία, σε αντίθεση με το Κόσοβο που παίζει με την Αγγλία. Επέστρεψε στις κλήσεις ο Κάλας (στόπερ, Μπρίστολ Σίτι), δεν κλήθηκε Κούμπεκ (κίπερ, Αουγκσμπουργκ) και στη θέση του βρίσκεται ο τερματοφύλακας της Σλάβια, Κόλαρ ενώ εκτός κλήσεων βρέθηκε και φος της Λειψίας, Σικ.\nΕξτρα κλήσεις από τον κόουτς Σιλχάβι ήταν οι Ντόλεζαλ (φορ, Γιάμπλονετς), Κάλβαχ (μέσος, Πλζεν) ενώ για πρώτη φορά κλήθηκε ο μέσος της Σλάβια, Πετρ Σέβτσικ. Το τελευταίο της παιχνίδι πάντως ήταν η ήττα σε φιλικό παιχνίδι από την Βόρεια Ιρλανδία (2-3), όπου ο Τσέχος τεχνικός έκανε πολλές δοκιμές ενόψει της συνέχειας.\n«Δεν νομίζω πως χρειάζεται κίνητρο για τους παίκτες για να συγκεντρωθούν. Πιστεύω πως μπορούμε να τα καταφέρουμε. Είναι το παιχνίδι της χρονιάς για εμάς. Νιώθω πως οι παίκτες μου βρίσκονται σε καλή κατασταση και μένει να το επιβεβαιώσουν. Σεβόμαστε τον αντίπαλο που μας κέρδισε τον Σεπτέμβριο. Εχω στο μυαλό μου την ενδεκάδα που θα παίξει κόντρα στο Κόσοβο, μένουν οι λεπτομέρειες. Ο κόσμος μπορεί να μας βοηθήσει να φτάσουμε στη νίκη» σχολίασε ο κόουτς Σιλχάβι.\nΤραυματίες οι Ντότσκαλ (δεκάρι), Παβέλκα (μέσος), Σούτσι (στόπερ) και Σικ (φορ) που δεν κλήθηκαν στην αποστολή για το ματς με το Κόσοβο.\nΣτον όμιλο η Τσεχία μετράει 3 εντός έδρας νίκες και όλες συνοδεύτηκαν με Over.\n(4-5-1): Βάτσλικ – Τσούφαλ, Τσελούστκα, Μπράμπετς, Μπόριλ – Μάσοπουστ, Σούτσεκ, Κραλ, Νταρίντα, Γιάνκτο – Κρμέντσικ.\nΤο γεγονός πως συνεχίζει να βρίσκεται στο κόλπο της πρόκρισης δύο αγωνιστικές πριν το τέλος των προκριματικών αποτυπώνει την δουλειά που γίνεται στην ομάδα των Βαλκανίων. Τον Οκτώβριο κέρδισε με 1-0 το Γιβραλτάρ σε φιλικό παιχνίδι ενώ στο ντέρμπι με το Μαυροβούνιο κέρδισε με 2-0 και βρίσκεται στο -1 από την σημερινή της αντίπαλο, Τσεχία. Χρειάζεται μόνο νίκη για να μείνει ζωντανή στην 2η θέση και ακόμη και αυτή δεν είναι αρκετή αν την τελευταία αγωνιστική δεν κερδίσει την Αγγλία.\nΤο Κόσοβο έχει δείξει την επιθετική του ποιότητα καθώς στα τρία εκτός έδρας στον όμιλο έχει σκοράρει και στα τρία, πετυχαίνοντας συνολικά επτά γκολ. O φορ Μουρίκι της Φενέρ έχει 4 γκολ σε 6 ματς στον όμιλο αλλά τραυματίστηκε και δεν θα μπορέσει να βοηθήσει την ομάδα του.\n«Αν είμαστε έτοιμοι; Φυσικά και είμαστε. Αλλιώς θα καθόμασταν στην Πρίστινα. Είναι σημαντική η απώλεια του Μουρίκι αλλά είναι πολύ σημαντικό να βγάλουμε αντίδραση ως ομάδα. Προσπαθούμε να είμαστε προετοιμασμένοι κατάλληλα και είναι σημαντική στιγμή για την πρόκριση. Εχουμε πιθανότητες να προκριθούμε και θέλουμε να τα καταφέρουμε» σχολίασε ο κόουτς Σαλάντες.\nΗ Τσεχία βολεύεται και με την ισοπαλία γιατί την τελευταία αγωνιστική έχει θεωρητικά εύκολο αντίπαλο, όμως η ποιότητά της στην επίθεση και ειδικά εντός έδρας είναι δεδομένη. Το Κόσοβο έχει δείξει πως μπορεί να σκοράρει κόντρα σε οποιαδήποτε άμυνα και το g/g πληρώνει αρκετά ψηλά για τα δεδομένα του αγώνα.\n1 60.75% € 275.071,00\nX 22.64% € 102.526,00\n2 16.61% € 75.186,00\nO 53% € 80.667,50\nU 47% € 71.535,30


FPfilters - Truck για άνω των 350Hp\nΣυσκευή πετρελαίου FMO® Truck για κινητήρες 350Hp και άνω\nΗ συσκευή πετρελαίου FMO® Truck είναι ένας οργανωτής μορίων καυσίμου, ειδικό φίλτρο, νεροπαγίδα για πετρελαιοκινητήρες άνω των 350HP που με την πρωτοποριακή τεχνολογία Fpfilters® προσφέρει:\nΑΥΞΗΣΗ ΤΗΣ ΙΠΠΟΔΥΝΑΜΗΣ ΕΩΣ 10%\nΈτσι πετυχαίνουμε αύξηση ιπποδύναμης. Ο κινητήρας μας δεν «ζορίζεται» πλέον για να αποδώσει στις χαμηλές στροφές. Σαν αποτέλεσμα έχουμε οικονομία στην κατανάλωση αφού με λιγότερη ποσότητα καυσίμου πετυχαίνουμε ίδια αποτελέσματα.\nΑΥΞΗΣΗ ΤΗΣ ΡΟΠΗΣ ΕΩΣ 10%\nΜε την συσκευή FMO® ο κινητήρας αποκτά μεγαλύτερη ελαστικότητα. Η μέγιστη ροπή του εμφανίζεται 70 - 150 στροφές χαμηλότερα του κατασκευαστή. Έτσι δεν υπάρχει πλέον η ανάγκη συχνού «κατεβάσματος» ταχυτήτων και ο κινητήρας δουλεύει ξεκούραστα με ένα όβερ η και με μία μεγαλύτερη ταχύτητα στο κιβώτιο ταχυτήτων.\nΟΙΚΟΝΟΜΙΑ πετρελαίου από 7 έως 10%.\nΑύξηση της ροπής - ιπποδύναμης έως και 10% από 800 έως 1500 RPM.\nΗ μέγιστη ροπή εμφανίζεται από 70 έως 150 στροφές χαμηλότερα του κατασκευαστή.\nΑύξηση ελαστικότητας του κινητήρα.\nΜείωση θορύβου λειτουργίας του κινητήρα.\nΜείωση ρύπων καυσαερίων. Κ (Αιθάλης)\nΤο ειδικό μεταλλικό πορώδες φίλτρο στο εσωτερικό της συσκευής FMO® έχει τη δυνατότητα να κατακρατεί το νερό που δυστυχώς πολλά καύσιμα περιέχουν οπότε το καύσιμο που φτάνει στους κυλίνδρους του κινητήρα είναι καθαρό κι έτοιμο για «δράση». Επειδή το καύσιμο περιέχει εκτός από νερό και άλλα μικροσωματίδια, που τα συμβατικά φίλτρα δεν μπορούν να κρατήσουν, με το ειδικό μεταλλικό πορώδες φίλτρο στο εσωτερικό της συσκευής FMO® το σύστημα τροφοδοσίας δεν διαβρώνεται με αποτέλεσμα η φυσιολογική φθορά να αργεί πολύ να κάνει την εμφάνιση της. Περισσότερα..\nΜε υποπίεση 0,35 bar περνούν 280 λίτρα την ώρα.\nΑντοχή πίεσης 15 bar.\nΑντοχή θερμοκρασίας -30 έως +110 oC.\nΔιηθητικότητα 9 μικρά.\nΑΝΤΙΚΑΤΑΣΤΑΣΗ μεταλλικού οργανωτή μορίων πετρελαίου κάθε 50.000 χιλ.\nΤΟΠΟΘΕΤΗΣΗ ΟΡΓΑΝΩΤΗ ΜΟΡΙΩΝ ΚΑΥΣΙΜΟΥ FMO®\nΗ συσκευή FMO® τοποθετείται στον σωλήνα πετρελαίου μετά το φίλτρο και πριν την πόμπα (αντλία) του κινητήρα.


Πουρτουλίδης: «Μάθαμε να παλεύουμε με λίγα όπλα»\nΤρίτη 26 Φεβρουαρίου 2019 14:15\nΣε ανοδική πορεία βρίσκεται ο Απόλλων Πόντου παρά τα προβλήματα και, αν και άπαντες κρατούν χαμηλούς τόνους, μπορούν να κοιτούν ψηλά. Ο Νίκος Πουρτουλίδης επιμένει ότι πρωταρχικός στόχος είναι η δεκάδα, ενώ εξήρε την αυτοθυσία των συμπαικτών του που χρειάστηκε να παίξουν ακόμα και τραυματίες.\n«Η ομάδα έχει αυτοπεποίθηση γιατί μάθαμε να παλεύουμε μέσα στο γήπεδο με λίγα όπλα και με μικρό ρόστερ«, είπε μεταξύ άλλων, ενώ αναφέρθηκε και στα προβλήματα που ταλανίζουν τον Ηρακλή. Αναλυτικά κάποια από όσα είπε τη Δευτέρα (25/2) στο «Metropolis 95,5»:\nΓια το τελευταίο καλό διάστημα της ομάδας του: «Τον τελευταίο καιρό κάνουμε καλές εμφανίσεις, το απολαμβάνουμε, δίκαια έρχονται οι νίκες και αυτό οφείλεται και στο πιο γεμάτο ρόστερ που έχουμε. Είμαστε όλοι οι παίκτες ένα, είτε αυτοί που παίζουν είτε όχι. Η δουλειά που κάναμε υπήρχε από την αρχή, όσο πιο πολύ αφοσιώνεσαι τόσο πιο γρήγορα έρχονται αυτά που θέλεις. Υπάρχει ποιότητα και εμπειρία, πιστεύουμε πολύ σε εμάς και αυτό βγαίνει στο γήπεδο. Ο στόχος παραμένει η δεκάδα, πρέπει να βλέπουμε παιχνίδι με παιχνίδι για να πετύχουμε τον στόχο μας. Πρέπει να κερδίζουμε τον κάθε αγώνα, δεν θέλουμε να ξεχάσουμε από το που ξεκινήσαμε. Τα προβλήματα υπήρχαν και θα υπάρχουν αλλά αν τα καταφέρουμε η επόμενη χρονιά θα είναι ακόμη καλύτερη».\nΓια τη διαφορά 7 βαθμών από την δεκάδα: «Σημαντική είναι η διαφορά όταν το δείχνεις και στο γήπεδο. Αν κερδίζαμε με το ζόρι δεν θα είχε νόημα να κοιτάμε πιο ψηλά από ό,τι μπορούμε. Εμείς ξέρουμε ότι τα παιχνίδια κρίνονται από εμάς. Η ομάδα έχει αυτοπεποίθηση γιατί μάθαμε να παλεύουμε μέσα στο γήπεδο με λίγα όπλα και με μικρό ρόστερ. Εχω συμπαίκτες που παίζουν με θλάσεις και τραυματισμούς. Δεν με φοβίζει κάτι, εξαρτάται από εμάς και όποια απουσία υπάρχει όλοι προσπαθούν να δώσουν το κάτι παραπάνω».\nΓια την αποχώρηση του Κατσαμπή από τον Ηρακλή: «Δεν το ήξερα, αυτό δείχνει πως υπάρχουν κάποια θέματα και θα πρέπει να λυθούν από τους ανθρώπους που έχουν τις θέσεις και θα πρέπει να κοιτάξουν όλοι το καλό της ομάδας. Κάθε φυγή όπως και οι προηγούμενες, σίγουρα δεν κάνουν καλό στην ομάδα».


Το βαθύ λαρύγγι της Μαρίας Σπυράκη και η αξιοπρέπεια των ψηφοφόρων | VARSA ΕΡΕΥΝΑ ΟΡΘΟΔΟΞΙΑ ΕΚΚΛΗΣΙΑ ΑΓΑΠΗ ΣΤΙΧΑΚΙΑ ΠΟΙΗΜΑΤΑ\n« Οι κόκκινες Πρωτομαγιές. Απάντηση στους εκπαιδευτικούς του ΠΑΜΕ\nΤι απέγιναν οι κρατικές χρηματοδοτήσεις του ΕΛΓΑ; »\nΤο βαθύ λαρύγγι της Μαρίας Σπυράκη και η αξιοπρέπεια των ψηφοφόρων\nΔημοσιεύτηκε 1 Μαΐου 2014 | από varsa\nΤο πιο πιθανό είναι ότι η κα Μαρία Σπυράκη δεν είχε φίλο τον πιλότο της ΠΑ, ώστε να γνωρίζει ότι στρατιωτικό αεροπλάνο μεταφέρει μετρητά από την Ιταλία για να μην αποκαλυφθεί το bank run.\nΠροφανώς κάποιος κυβερνητικός παράγοντας της\nτο ξεφούρνισε. Κάποιος από τις “πηγές” της στο Μέγαρο Μαξίμου. Ένα από τα βαθιά λαρύγγια.\nΚάποιος απ΄ όλους αυτούς τους κυβερνητικούς παράγοντες που χρησιμοποιούσαν την κα Σπυράκη και το κανάλι της, για την προπαγάνδα τους.\nΚαι να που ήλθε η ώρα της μεγάλης ανταμοιβής για τις υπηρεσίες που προσέφερε στην κυβέρνηση.\nΗ κα Μαρία Σπυράκη λοιπόν απαιτεί από τους πολίτες να την στείλουν στην ευρωβουλή ώστε να πάρει μέρος σε αντίστοιχες συνθήκες ψεύδους.\nΣε περίπτωση που συμβεί κάτι τέτοιο οι Έλληνες θα αποδείξουν για μια ακόμη φορά ότι είναι άξιοι της τύχης τους.\nΤόσο εκείνοι που θα την ψηφίσουν, όσο και οι υπόλοιποι που θα την υποστούμε. Το ίδιο ισχύει και για τον Πρετεντέρη ο οποίος στο βιβλίο του υποστηρίζει ότι γνωρίζει πως το πρόγραμμα σωτηρίας της χώρας δεν βγαίνει αλλά λέει ψέματα στον κόσμο για να αποφευχθεί η οριστική κατάρρευση της οικονομίας.\nΤι νόημα έχουν άραγε αυτού του είδους οι “αποκαλύψεις” για ένα εθνικό δράμα που βρίσκεται σε εξέλιξη;\nΤι νόημα, πέρα από το να ικανοποιήσουν την ματαιοδοξία και τον κουτσαβακισμό των Πρετεντέρη-Σπυράκη απέναντι σ΄ έναν κερατά λαό που τα μαθαίνει τελευταίος.\nΤο πόσο ώριμος είναι ο λαός-στην προκειμένη περίπτωση οι δεξιοί ψηφοφόροι-μένει να αποδειχθεί στην κάλπη. Στην συγκεκριμένη δημοσιογράφο αξίζει ένα επικό μαύρισμα.\nΗ δική της αποτυχία να ολοκληρώσει την εξαπάτησή της απέναντι στους πολίτες, ψηφορόρους, τηλεθεατές, θα εκληφθεί ως μία ένδειξη ότι αυτός ο λαός που κολυμπάει στα πολιτικά σκατά, έχει κάποιες ελπίδες να διασωθεί.\nΙΚΘ: Ζητούν να εξαιρεθούν τα εμβόλια από το πλαφόν\nΡε τον Γάλλο τι έκανε! Δεν έθαβε μωρό Ρωμά γιατί δεν πλήρωνε φόρους!


TUI: Η Ελλάδα πρώτος προορισμός των Αυστριακών για το καλοκαίρι του 2017\nΜια ξεχωριστή τάση στην ταξιδιωτική αγορά της Αυστρίας που ανέφερε η TUI είναι η προτίμηση σε μικρότερα νησιά όπως η Κάρπαθος, η Ζάκυνθος, η Λευκάδα και η Κεφαλονιά\nTην πρώτη θέση ανάμεσα στους προορισμούς μεσαίων αποστάσεων που συγκεντρώνουν μέχρι στιγμής τις περισσότερες κρατήσεις από αυστριακούς τουρίστες για διακοπές το καλοκαίρι του 2017, καταλαμβάνει η Ελλάδα, σύμφωνα με τα πρώτα στοιχεία κρατήσεων από τον Ιανουάριο που παρουσίασε η TUI Αυστρίας.\nΉδη ο τουρ οπερέιτορ καταγράφει αύξηση 30% από πέρυσι στο σύνολο των κρατήσεων για καλοκαιρινές διακοπές στο εξωτερικό. Όπως αποκάλυψε η διευθύνουσα σύμβουλος της TUI Αυστρίας, Lisa Weddig, σε συνέντευξη τύπου που παραχώρησε στη Βιέννη, οι προορισμοί με τις καλύτερες κρατήσεις μέχρι στιγμής για το καλοκαίρι του 2017 είναι οι εξής:\nΚορυφαίοι προορισμοί μεσαίων αποστάσεων:\nΚορυφαίοι προορισμοί μακρινών αποστάσεων:\nΣύμφωνα με τις τάσεις που παρατηρούνται στις κρατήσεις που πραγματοποιήθηκαν τον Ιανουάριο μέσω της TUI Αυστρίας, η Ελλάδα είναι ο προορισμός διακοπών με τις περισσότερες κρατήσεις. Πέρυσι το καλοκαίρι, η Ελλάδα βρισκόταν στην πρώτη θέση και φέτος η τάση συνεχίζεται αφού έχουμε κάνει κρατήσεις άνω του 60%, δήλωσε η Weddig.\nΌπως είπε, ιδιαίτερη προτίμηση δείχνουν οι Αυστριακοί στην Κρήτη, την Κέρκυρα και τη Ρόδο. Η Κως κερδίζει την παλαιά της δυναμική και μπορεί να έχει ήδη διπλασιάσει το σύνολο των κρατήσεων σε σχέση με πέρυσι, τόνισε. Την περασμένη εβδομάδα, ο τουρ οπερέιτορ αύξησε εκ νέου, κατά 15%, τη χωρητικότητα πτήσεων από τη Βιέννη προς 4 μεγάλα ελληνικά νησιά.Ταυτόχρονα, η προσφορά ξενοδοχείων για αυτό το καλοκαίρι έχει διευρυνθεί κατά 40% σε Κρήτη, Ρόδο και Κω.\nΜια ξεχωριστή τάση στην ταξιδιωτική αγορά της Αυστρίας που ανέφερε η TUI είναι η προτίμηση σε μικρότερα νησιά όπως η Κάρπαθος, η Ζάκυνθος, η Λευκάδα και η Κεφαλονιά. Επισημαίνεται ότι αυτό το καλοκαίρι εγκαινιάζονται τα νέα TUI SENSIMAR σε Ζάκυνθο και Κεφαλονιά.\nΟι τάσεις των Αυστριακών στα ταξίδια το 2017\nΆλλες τάσεις που παρατηρούνται τον Ιανουάριο στην αγορά της Αυστρίας, όπως τις επισημαίνει η TUI, είναι οι εξής:\n-Oι κρατήσεις διακοπών γίνονται πιο νωρίς, σε αντίθεση με τις συνήθειες ετών των Αυστριακών. Ωστόσο φέτος, προς το παρόν, το 18% των ευρωπαϊκών προγραμμάτων έχει ήδη πωληθεί, έναντι 12% την αντίστοιχη περίοδο του 2016. Η τάση αυτή αποδίδεται στο γεγονός ότι την περυσινή χρονιά οι Αυστριακοί έσπευσαν από νωρίς να κάνουν κράτηση διακοπών, ιδίως στην Ισπανία, καθώς η μεγάλη ζήτηση για τη χώρα και από άλλες αγορές εξαντλούσε σύντομα τις διαθεσιμότητες.\n-Αυξάνεται ο προϋπολογισμός διακοπών με το μέσο κόστος ταξιδίου να είναι αυξημένη κατά 4% σε σχέση με το καλοκαίρι του 2016, παρότι οι τιμές μειώθηκαν 1% κατά μέσο όρο σε όλους τους προορισμούς. Αυτό δείχνει ότι οι Αυστριακοί προσανατολίζονται σε πιο ποιοτικές διακοπές φέτος αλλά και σε μακρινούς προορισμούς.\n-H εύκολη πρόσβαση και οι απευθείας συνδέσεις είναι αποφασιστικής σημασίας για τους Αυστριακούς. Έτσι, από το αεροδρόμιο Linz προσφέρεται νέο δρομολόγιο προς τα Χανιά, από το Σάλτσμουργκ θα εισαχθούν νέες πτήσεις προς τη Ζάκυνθο και τη Θεσσαλονίκη ενώ από το Klagenfurt προσφέρονται πτήσεις προς Λευκάδα και Θεσσαλονίκη.\n-40% περισσότερα ομαδικά ταξίδια πωλήθηκαν από την TUI Αυστρίας πέρυσι, ενώ και φέτος, επί του παρόντος, οι κρατήσεις είναι αυξημένες 11% από πέρυσι.\nΗ Κύπρος θεωρείται ότι έχει πλεονέκτημα καθώς η Πάφος είναι Ευρωπαϊκή Πολιτιστική Πρωτεύουσα του 2017.\n-Το μερίδιο των κρατήσεων για Ιταλία έχει αυξηθεί και φέτος αντιπροσωπεύει το 25% των κρατήσεων, έναντι 15% πέρυσι. Προορισμοί με ιδιαίτερο ενδιαφέρον είναι η Σικελία και η Σαρδηνία. Ο τουρ οπερέιτορ αυξάνει τα ξενοδοχεία κατά 50% στη χώρα αυτό το καλοκαίρι.\nΣτα Χανιά, η περιοχή των Ταμπακαριών ξαναζωντανεύει...\nΜια νέα πολιτιστική διαδρομή για την πόλη\nΑνοιχτά καταστήματα τις Κυριακές σε Κεφαλονιά και Λευκάδα\nΑπό τις 9 π.μ. έως τα μεσάνυχτα\nΕσείς ξέρετε ποιο νησί είναι «υποβρύχιο μουσείο»;\nΟ κ. Μάρκος Χαϊδεμένος, του ξενοδοχείου Canaves Oia στη Σαντορίνη, υποψήφιος για ξενοδόχος της χρονιάς\nΚάιρο: Ο Νίκος Κοκλώνης στην αρχέγονη γη των Φαραώ\nΠλήρης οδηγός από τον «Μr. Travel» για ένα μοναδικό ταξίδι στην αιγυπτιακή πρωτεύουσα στο Δέλτα του Νείλου\nΣτην Ελλάδα η Διεθνής Συνάντηση για τον Τουρισμό στο «Δρόμο του Μεταξιού»\nΣτη Θεσσαλονίκη, τον Οκτώβριο του 2018 - Η συμφωνία υπεγράφη στο Σαν Σεμπαστιάν της Ισπανίας, στο πλαίσιο της 108ης Συνόδου του Εκτελεστικού Συμβουλίου του Παγκόσμιου Οργανισμού Τουρισμού


Η πρώτη Σταρ Ελλάς! Η Νταίζη Μαυράκη στη μοναδική συνέντευξη της ζωής της κάνει τον απολογισμό της! (PHOTOS) - Ειδήσεις - Athens magazine\nΗ πρώτη Σταρ Ελλάς! Η Νταίζη Μαυράκη στη μοναδική συνέντευξη της ζωής της κάνει τον απολογισμό της! (PHOTOS)\nΚοκέτα, ντίβα, πραγματική σταρ αλλά με τσαγανό Κρητικοπούλας. Με αυτές τις λέξεις και μόνο μπορείς να περιγράψεις τη γυναίκα, η οποία με την ομορφιά της σημάδεψε μια ολόκληρη εποχή.\nΟι περισσότεροι γνωρίζουν την Νταίζη Μαυράκη σαν όνομα μέσα από βιβλία αλλά και από το Διαδίκτυο, καθώς αναφέρεται ως η πρώτη Σταρ Ελλάς. Οι παλαιότεροι τη θυμούνται να ανεβαίνει το 1952 στην πασαρέλα και σχεδόν όλοι οι παρευρισκόμενοι να μένουν άφωνοι. Από τότε, 61 χρόνια σιωπής!\nΉταν 17 ετών όταν κατάφερε να καθηλώσει με την κορμοστασιά και το χαμόγελό της την κριτική επιτροπή, που αποτελούσαν η Μαρίκα Κοτοπούλη, η Άννα Συνοδινού και ο Νίκος Χατζηκυριάκος Γκίκας, στο διαγωνισμό που έγινε στη Μεγάλη Βρετάνια και τον οποίο παρουσίασαν η Μελίνα Μερκούρη και ο Γιώργος Παππάς. Τα χειροκροτήματα έπεφταν βροχή και η επιτροπή αποφάσισε: «Σταρ Ελλάς 1952 Νταίζη Μαυράκη».\nΣτην οδό Κουμπάρη, δίπλα από το Μουσείο Μπενάκη στο Σύνταγμα, το σπίτι της θυμίζει αλλοτινές εποχές. Πίνακες μεγάλων ζωγράφων, πανάκριβα χαλιά και βαριά έπιπλα εποχής συνθέτουν το σκηνικό του νεοκλασικού διαμερίσματος στο οποίο ζει μαζί με τον αγαπημένο της σύζυγο, τα παιδιά, τα εγγόνια της καθώς και τον πιστό της σκύλο. Η υποδοχή που μας επιφυλάσσει είναι θερμή. «Δεν ξέρω πώς με πείσατε να σας μιλήσω. Είναι η πρώτη φορά που δίνω συνέντευξη. Μόνο όταν κέρδισα το ‘52 είχα δώσει κάποιες και μετά τίποτα. Άλλωστε δεν είμαι και αστροφυσικός για να έχω ενδιαφέρον ως πρόσωπο» μας λέει χαμογελώντας και καπνίζοντας στο μπαλκόνι του σπιτιού της!\nΤα λόγια της είναι μετρημένα. Άλλοτε με κοιτάζει στα μάτια και άλλοτε κοιτάζει τον Λυκαβηττό που της φέρνει στο μυαλό εικόνες. «Το παρελθόν το άφησα πίσω, άλλωστε τι μπορώ να κάνω με αυτό; Ωστόσο μου αρέσει να το διηγούμαι στα εγγόνια μου. Γεννήθηκα στο Ηράκλειο της Κρήτης. Ο πατέρας μου ήταν ασφαλιστής και η μητέρα μου διορίστηκε στην Τράπεζα της Ελλάδος. Η οικογένειά μας ήταν πολύ πλούσια. Έπειτα φύγαμε από το Ηράκλειο και πήγαμε στα Χανιά γιατί δεν μας άρεσε η μεγαλούπολη. Από εκεί λόγω πολέμου ήρθαμε στην Αθήνα με μια κορβέτα της κακιάς ώρας και εγκατασταθήκαμε στη Δεξαμενή στο Κολωνάκι – εκεί θυμάμαι έμενε και η Μαίρη Χρονοπούλου. Και εντελώς τυχαία μπαίνω στο διαγωνισμό ομορφιάς».\nΗ Νταίζη Μαυράκη κατά τη διάρκεια της συνέντευξης είναι σχεδόν πάντα με ζωγραφισμένο το χαμόγελο στα χείλη. Αμακιγιάριστη, οι ρυτίδες στο πρόσωπό της φανερώνουν τα χρόνια που πέρασαν από τότε που μεσουρανούσε, ωστόσο η ομορφιά της παραμένει αναλλοίωτη! «Είχε στείλει ο θείος μου, ο Καρλάφτης, μια φωτογραφία μου στην εφημερίδα που διοργάνωνε το διαγωνισμό. Επειδή ήμουνα από καλή οικογένεια, είχε βάλει στα μάτια μου, μαύρη ταινία για να μη φαίνομαι. Στην επιτροπή είδαν τη φωτογραφία και είπαν: “καλή φαίνεται, όμως είναι κοντή”. Πήγα στο διαγωνισμό και βλέπω απέναντί μου την Κοτοπούλη, τον Μιχαηλίδη, τον Δαμασκηνό, τη Συνοδινού και τον Χατζηκυριάκο Γκίκα» λέει και σκάει στα γέλια με τον τρόμο που είχε νιώσει μπροστά στην κριτική επιτροπή.\n«Και τελικά εξελέγην μέσα σε πλήθος κοριτσιών. Δεν το περίμενα να πω την αλήθεια, αλλά μου ήταν και αδιάφορο. Πήγα στην Αμερική για το διαγωνισμό “Μις Υφήλιος” όπου βγήκα τρίτη. Τότε υπέγραψα τριετές συμβόλαιο με την κινηματογραφική εταιρία Universal με σκοπό να μείνω εκεί. Όμως δεν άντεχα μακριά από την πατρίδα. Θυμάμαι μου έστελναν τηλεγραφήματα οι δικοί μου που έλεγαν: “Αν θέλεις να μείνεις, μείνε” και το άλλο τηλεγράφημα έλεγε: “γύρισε αμέσως πίσω”. Στην Ελλάδα έκανα ένα φιλμ με τίτλο “Νυχτερινή περιπέτεια”. Μετά πήγα στη Βιέννη όπου σπούδασα σκηνοθεσία και ενδυματολογία. Έμεινα πέντε χρόνια και επέστρεψα με πολύ καλό απολυτήριο», λέει και μας δείχνει παλιές φωτογραφίες από το άλμπουμ των αναμνήσεων!\nΣτην ομορφιά της, όπως λέει η ίδια η Νταίζη Μαυράκη 61 χρόνια μετά την ιστορική εκλογή της, δεν έδινε μεγάλη σημασία. «Ωστόσο ήξερα πως δεν περνούσα απαρατήρητη. Με φώναζαν “τσολιά στ’ ανάκτορα”» λέει και γελάει δυνατά. Φλερτ και κατακτήσεις είχε πολλά στα εφηβικά της χρόνια, όμως από τότε που παντρεύτηκε τον πρώτο της σύζυγο, τον Δελλή ιδιοκτήτη μεγάλης εταιρίας κλωστοϋφαντουργίας, δεν ξαναγύρισε κεφάλι. «Έπειρα από μερικά χρόνια παντρεύτηκα τον δεύτερο σύζυγό μου, τον καθηγητή της ιατρικής Αντώνη Κομνηνό, με τον οποίο απέκτησα δύο παιδιά. Είμαστε παντρεμένοι μισό αιώνα και μαζί γυρίσαμε όλο τον κόσμο. Ο ένας έδειχνε κατανόηση για τον άλλον και αυτό ήταν το μυστικό στο γάμο μας» λέει με αισιοδοξία η Νταίζη Μαυράκη ενώ όπως παραδέχεται, θέλει πλέον να εγκατασταθεί μόνιμα στην Κρήτη, την ιδιαίτερη πατρίδα της και στο σπίτι που έζησε τις ωραιότερες στιγμές της ζωής της.


ένα ντοκυμαντέρ για μια ωμοφαγική βίγκαν οικογένεια!\nΤο "Breakthrough (Σημαντική ανακάλυψη)" είναι μια όμορφη ταινία για την 6μελή τότε, 7μελή σήμερα ωμοφαγική βίγκαν οικογένεια του Storm Talifero.\nΟ Storm τρώει μια ωμοφαγική vegan διατροφή με φρούτα, κελυφωτούς καρπούς, σπόρους, και λαχανικά για πάνω από 30 χρόνια, και έχει γίνει γνωστός μεταξύ των ωμοφάγων vegans για τη διάπλαση του σωμάτος του, η οποία μοιάζει με αυτήν των body builder. Στα 57 του έχει ακόμα νεανική εμφάνιση.\nΗ γυναίκα του, η Jinjee, άρχισε την ωμή vegan διατροφή όταν τον συνάντησε 12 χρόνια πριν. Οι φωτογραφίες της πριν και μετά δείχνουν την μεταμόρφωση της, από την παχυσαρκία στην λεπτή σιλουέτα. Ολόκληρη η οικογένεια είναι ωμοφαγική vegan 100% χωρίς συμπληρώματα ή τρόφιμα από αφυδατωτή.\nΑυτό το ντοκιμαντέρ είναι το υλικό που ο Storm και Jinjee συνέλεξαν κατά τη διάρκεια των ετών. Όταν ολοκληρώθηκε το ντοκυμαντέρ είχαν τέσσερα παιδιά. Τώρα έχουν αποκτήσει και ένα ακόμη αγοράκι.\nΣτην ταινία μοιράζονται τις προκλήσεις που αντιμετώπισαν, και προσωπικά και με τους φίλους και τις οικογένειες τους, και τις διαφορές που η vegan και η ωμοφαγική vegan διατροφή έχει κάνει στην ζωή τους. Μοιράζονται μαζί μας πληροφορίες διατροφής και πληροφορίες για το μεγάλωμα και την ανάπτυξη των παιδιών τους, μέσα από βινεοσκοπημένες επισκέψεις στο γιατρό, και τις συγκρίσεις στα διαγράμματα ύψους και βάρους. Μας γεμίζει έμπνευση, βλέποντας πως τα παιδιά τους μαθαίνουν μέσω του παιχνιδιού, καλλιεργούν τα τρόφιμα στον κήπο τους, κάνουν κινούμενα σχέδια και διασκεδάζουν έχοντας καταπληκτική ενέργεια.\nΥπάρχει επίσης ένα καλό τμήμα στην ταινία για τους ωμοφάγους vegans και τις απαιτήσεις τους σε άσκηση. Ο Storm και η Jinjee συμφωνούν ότι είναι απαραίτητο να μένουμε ενεργοί για υγεία και αυτοί κάνουν διάφορες δραστηριότητες, όπως ορειβασία στο βουνό, αναρίχηση, ξιφασκία, παιχνίδια κ.λπ.\nΥπάρχει ακόμη εντυπωσιακό υλικό για την Jinjee κατά τη διάρκεια μιας ωμοφαγικής vegan εγκυμοσύνης της, κατα την οποία έκανε άσκηση, και περπατούσε 5 μίλια καθημερινά, ακόμη και όταν πλησίαζε στην περίοδο να γεννήσει. Υπάρχει υλικό της που έχει ληφθεί δέκα ημέρες αφότου γεννήθηκε το παιδί της, με την Jinjee υγιή, ενεργή, λεπτή και πραγματικά να ακτινοβολεί... Υπάρχει μια συνέντευξη με την Jinjee όπου μιλάει για τις τέσσερις εγκυμοσύνες της, και τις vegan και τις ωμοφαγικές vegan, και πώς οι ωμοφαγικές vegan γέννες της έγιναν πολύ ομαλότερα και γρηγορότερα.\nΗ ταινία παρουσιάζει επίσης δύο συγγενείς τους που έρχονται και μένουν για να μάθουν για την ωμοφαγία και την υγεία και επίσης για την απώλεια βάρους μέσω αυτής της διατροφής.\nΤο "Breakthrough (Σημαντική ανακάλυψη)" δεν είναι μόνο μια ταινία για την ωμοφαγική vegan διατροφή, ούτε μόνο μια ταινία για έναν νέο τρόπο της ζωής, αλλά μια ταινία για μια σημαντική ανακάλυψη, η οποία αφορά την μεγιστοποίηση της ανθρώπινης δυνατότητας!\nΑναρτήθηκε από rawveganteam στις 8:02 π.μ.\nΕτικέτες Raw vegan οικογένειες\nΣυνεχώς πληθαίνουν οι ωμοφάγοι-βίγκαν αθλητές.\nΣτις φώτο ο γνωστός βίγκαν, ωμοφάγος body builder Robert Cheeke.\nTitle: President of Vegan Bodybuilding & Fitness\nAge: 28 years old (born March 2, 1980)\nVegan: 10 years\nBodybuilding: 8 years\nΚαι ένα παράδειγμα από το ημερήσιο μενού του:\n2 καρύδες = 800 θερμ.\n10 Πορτοκάλια = 1300 θερμ.\n3 Αβοκάντο = 1350 θερμ.\n1 Μεγάλο μπολ σπανάκι = 150 θερμ.\n2 αγγούρια = 50 θερμ.\n4 Ντομάτες = 150 θερμ.\n2 Μάγκο = 200 θερμ.\n12 μπανάνες = 850 θερμ.\n10 Μήλα = 650 θερμ.\n2 πλάκες ωμής κάνναβης = 400 θερμ.\n3 ροφήματα από σπόρους/ξηρούς καρπούς = 1500 θερμ.\n1/2 φλυτζάνι σταφίδες = 100 θερμ.\n4 μεγάλες κουταλιές ωμό χούμους = 400 θερμ.\nΣύνολο = 7900 θερμίδες\nΑναρτήθηκε από rawveganteam στις 3:48 π.μ. Δεν υπάρχουν σχόλια:\nΕτικέτες Raw vegan αθλητές\nΤο Επιτυχημένο Σύστημα της Διατροφής του Ήλιου\nτου David Wolfe\nΑπό την πρώτη δημοσίευσή του, το Επιτυχημένο Σύστημα της Διατροφής του Ήλιου έχει γίνει το καθοριστικό βιβλίο στον χώρο της Ωμοφαγίας. Τώρα περισσότερο από εννέα χρόνια μετά, ο David Wolfe έχει ξαναγράψει σχολαστικά ολόκληρο το βιβλίο, από την αρχή μέχρι το τέλος, προκειμένου να παρέχει τις πληρέστερες πιθανές, και πιο ενημερωμένες πληροφορίες διατροφής. Πουθενά αλλού δεν θα βρείτε το είδος των πληροφοριών που δίνουν δύναμη και διορατικότητα και που είναι παρόντα σε κάθε σελίδα αυτού του αληθινά γεμάτου έμπνευση έργου.\nΤο Επιτυχημένο Σύστημα της Διατροφής του Ήλιου είναι ένα θεμελιώδες βιβλίο στον τομέα της Ωμοφαγίας. Το βιβλίο περιγράφει ακριβώς πώς να υιοθετήσει, να διατηρήσει, και να παραμείνει κάποιος κατά 80..90, ή 100% στην Ωμοφαγική διατροφή με την εξισορρόπηση των διαφορετικών τύπων τροφών μέσω του καινοτόμου τριγώνου Sunfood του David Wolfe. Η επιτυχία είναι αναπόφευκτη με τα καθημερινά πλάνα μενού, τις εύγευστες συνταγές, και τις καλύτερες διαθέσιμες πληροφορίες για την αποτοξίνωση, την νηστεία, την πρόσληψη μετάλλων και φυσικά την συνταγή της επιτυχίας, όλα μαζί συγκεντρωμένα σε ένα βιβλίο.\nΚάθε κεφάλαιο είναι γεμάτο με εμπνευσμένα ρητά, γεγονότα, και συμβουλές – συν δεκάδες όμορφες, έγχρωμες εικόνες, συμπεριλαμβανομένων πολλών καταπληκτικών φωτογραφιών που έχουν τραβηχτεί με την μέθοδο του Seymon Kirlian (Η φωτογραφία καταγράφει την αύρα ή το βιοπεδίο του αντικειμένου). Το Επιτυχημένο Σύστημα της Διατροφής του Ήλιου περιλαμβάνει επίσης μια περιεκτική λίστα των εστιατορίων ωμοφαγίας, των θεραπευτικών κέντρων, και των οργανώσεων. Προετοιμαστείτε για τίποτα λιγότερο από τον πλήρη μετασχηματισμό!\nThe Sunfood Diet Success System - 7th Edition, by David Wolfe\nΑναρτήθηκε από rawveganteam στις 10:48 μ.μ. Δεν υπάρχουν σχόλια:\nΤι είναι το Running Raw?\nΤο πρόγραμμα Running Raw είναι ένα μεγάλο πείραμα στη διατροφή και την αθλητική απόδοση. Άρχισε από τον Tim VanOrden το Νοέμβριο του 2005 ως ένα απλό ερώτημα: Μπορεί κάποιος να είναι αθλητής τρώγοντας μια 100% ωμοφαγική vegan διατροφή. Η περιέργεια αυτή απαντήθηκε γρήγορα με ένα ηχηρό ΝΑΙ.\nΑυτό που ανακάλυψε ο Tim θα μπορούσε να αλλάξει τον κόσμο του αθλητισμού για πάντα.\nΑλλά γιατί να σταματήσουμε εκεί; Γιατί να μην προσπαθήσουμε να αλλάξουμε τον κόσμο στην πορεία; Αυτό είναι το ταξίδι του Running Raw.\n* Τι συμβαίνει όταν συνδυάζετε μια ωμοφαγική vegan διατροφή και τον αθλητισμό;\n* Μπορεί αυτή η διατροφή να σας δόσει μεγαλύτερη αντοχή και δύναμη;\n* Θα σας επέτρεπε να ανακτήσετε γρηγορότερα;\n* Θα αφαιρούσε την ηλικία ως παράγοντα;\n* Εάν όλο αυτό ήταν δυνατό, οι άλλοι αθλητές θα το λάμβαναν υπ’όψιν τους;\n* Θα προτιμούσαν τα φρούτα και τα λαχανικά αντί για τα στεροειδή και τα αναβολικά;\n* Να ενώσει τους ανθρώπους σε μια παγκόσμια προσπάθεια να δημιουργηθεί ένας καλύτερος κόσμος μέσω του αθλητισμού.\n* Να προωθήσουν την υγεία και την οικολογική διαχείριση μεταξύ των αθλητών όλων των ηλικιών και των δυνατοτήτων.\n* Να αποδείξει επιστημονικά ότι μια βιολογική, φυτικά-βασισμένη διατροφή, που αποτελείται από αμαγείρευτες, ανεπεξέργαστες, πλήρεις τροφές παράγει υψηλότερη απόδοση για το ανθρώπινο σώμα.\n* Να κάνει άλλους αθλητές υψηλού επιπέδου να εξετάσουν τα πλεονεκτήματα αυτής της διατροφής.\n* Να κάνει αυτούς τους αθλητές να υποστηρίξουν και να προωθήσουν την ιδέα της διατροφής με πλήρεις τροφές στη νεολαία, η οποία βρίσκεται σε απελπιστική ανάγκη διαιτητικού μετασχηματισμού.\n* Οι Αμερικανοί δεν έχουν κάνει ακόμα τη σύνδεση ότι η διατροφή ισοδυναμεί με την υγεία\n* Η παχυσαρκία και ο διαβήτης παιδικής ηλικίας τύπου ΙΙ έχουν λάβει διαστάσεις επιδημίας στις ΗΠΑ\n* Οι Αμερικανοί εξαρτώνται από τα επιβλαβή φάρμακα και τα φαρμακευτικά είδη, και όμως...\n* Το 2006, 1,5 εκατομμύριο Αμερικανοί πέθαναν από ασθένειες σχετικές με την διατροφή, με κόστος $800 δισεκατομμύρια\n* Η βιομηχανία μεταποίησης αγροτικών προϊόντων και η επεξεργασία τροφίμων αποτελούν το 60% της κατανάλωσης πετρελαίου στις ΗΠΑ\n* Συνειδητή κατανάλωση = μειωμένη εξάρτηση από το πετρέλαιο και μείωση στις εκπομπές αερίων του θερμοκηπίου\n* Για να διαλύσει την πεποίθηση ότι αυτή η διατροφή είναι ακατάλληλη για τα δραστήρια άτομα και τους αθλητές επιδόσεων\nΑναρτήθηκε από rawveganteam στις 10:38 π.μ. Δεν υπάρχουν σχόλια:\nΗ Ιθάκη είναι η αφετηρία και το τέρμα του ταξιδιού.\nΤο ανθρώπινο είδος υπάρχει επάνω στον πλανήτη για 1,6 εκατομμύρια χρόνια.\nΞεκινήσαμε αυτήν την πορεία ως ωμοφάγοι, όπως έκανε και κάνει κάθε άλλο πλάσμα μέχρι σήμερα.\nΓια το μεγαλύτερο μέρος αυτής της εξελικτικής πορείας τα πράγματα ήταν σχετικά εύκολα και ξεκάθαρα όσον αφορά την διατροφή μας.\nΟ πρώιμος άνθρωπος είχε την πολυτέλεια να ζει σε περιβάλλον τροπικής βλάστησης, οπότε ήταν το πιο εύκολο και απλό γι αυτόν να περνά και να συλλέγει τις φυτικές τροφές που η φύση του παρείχε σε αφθονία, και να τις τρώει όπως ακριβώς τις έβρισκε, δηλαδή ωμές.\nΈτσι η τροφοσυλλογή ήρθε αυτόματα και αυθόρμητα και έγινε η αποκλειστική μέθοδος εξασφάλισης τροφής γιατι ήταν ξεκούραστη, απολαυστική και επιπλέον ανταποκρινόταν στην η φυσιολογία του οργανισμού μας, η οποία είναι σχεδόν ίδια με αυτήν των φυτοφάγων ζώων.\nΠεριστασιακά και μόνο σε περιπτώσεις πλήρους έλλειψης φυτικής τροφής, επιδόθηκε αναγκαστικά και στο κυνήγι, κάτι που ήταν πάρα πολύ κοπιαστικό για τον πρώιμο άνθρωπο και με αβέβαια αποτελέσματα γιατι δεν ήταν φτιαγμένος γι αυτό και δεν είχε τις ικανότητες των σαρκοφάγων ζώων.\nΣε γενικές γραμμές λοιπόν ο άνθρωπος ήταν κατά 99% φυτοφάγος και 1% παμφάγος και βέβαια πάντα 100% ωμοφάγος.\nΠρακτικά λοιπόν μιλάμε για κοινωνίες ωμοφάγων/φυτοφάγων μιας και κατά περιόδους οι πρώιμοι άνθρωποι δεν είχαν άλλη επιλογή και την δυνατότητα να επιβιώσουν χωρίς να θανατώσουν κάποιο ζώο.\nΏσπου 400.000 χρόνια πριν ανακαλύψαμε τη φωτιά και από τότε αρχίζει ο πειραματισμός, η μύηση και η σχέση του ανθρώπου με την μαγειρεμένη τροφή, η οποία φτάνει ως τις μέρες μας.\nΠαρόλη την ανακάλυψη της φωτιάς όμως το ποσοστό ωμοφαγίας στην καθημερινή διατροφή του ανθρώπου παρέμενε κυρίαρχο, αν σκεφτούμε το πόσο δύσκολα μπορούσε να βάλει φωτιά πριν την ανακάλυψη των σπίρτων.\nΗ τάση του να κυριαρχεί η μαγειρεμένη τροφή στην καθημερινή διατροφή υπάρχει μόνο λίγους αιώνες μέσα σε όλη αυτήν την πάρα πολύ μακριά πορεία στο χρόνο.\nΟυσιαστικά μοιάζει μόνο με ένα επεισόδιο στο σήριαλ της εξέλιξης, και μια παρέκκλιση από τις φυσικές επιταγές και νόμους, την οποία ο άνθρωπος είναι προορισμένος να εγκαταλείψει και να επιστρέψει ξανά στην διατροφή για την οποία τον έχει προικίσει η φύση, στην αφετηρία του: την ωμή, φυτική διατροφή.\nΑναρτήθηκε από rawveganteam στις 1:00 π.μ. Δεν υπάρχουν σχόλια:\nRaw vegan αθλητές (2)\nRaw vegan οικογένειες (1)\n"Breakthrough", ένα ντοκυμαντέρ για μια ωμοφαγική...\nΝτοκυμαντέρ για μια οικογένεια Raw-Vegan


Παγκόσμια ημέρα της γυναίκας - Gender Diversity\nΠαγκόσμια ημέρα της γυναίκας -Gender Diversity\n8 ΜΑΡΤΙΟΥ - Παγκόσμια ημέρα της γυναίκας\nΜε αφορμή την παγκόσμια ημέρα της γυναίκας , θα αναλύσουμε σε αυτό το άρθρο την έννοια του "Gender Diversity" στην αγορά της υψηλής τεχνολογίας .\nΟ όρος “gender diversity” συναντάται όλο και συχνότερα στο software industry. Αφορά ουσιαστικά την ανάγκη ύπαρξης διαφορετικών φύλων στο εργασιακό περιβάλλον.\nΈχουν πραγματοποιηθεί πολλαπλές μελέτες για το κατά πόσο η ύπαρξη διαφορετικότητας φύλων στον εργασιακό χώρο βελτιώνει την αποδοτικότητα.\nΟμολογουμένως, εντοπίζονται αντικρουόμενες απόψεις. Πληθώρα μελετών έχει πραγματοποιηθεί σε ανεπαρκές δείγμα εργαζομένων ενώ δεν εκλείπουν και περιπτώσεις αβάσιμων συμπερασμάτων.\nΣε σχετική επιστημονική έρευνα, που πραγματοποιήθηκε σε 1069 εξέχουσες εταιρείες μεταξύ 35 χωρών και 24 εργασιακών κλάδων, αποδείχθηκε πως η ουσιαστική υιοθέτηση του gender diversity, είχε θετικό αντίκτυπο στο market value και το revenue των επιχειρήσεων. Πως γίνεται, λοιπόν, ένα gender diverse περιβάλλον να αποτελέσει πλεονέκτημα για τις σύγχρονες εταιρείες;\nΑνιχνεύονται περισσότερα ταλέντα.\nΜελέτες αποδεικνύουν πως η πλειονότητα των υποψηφίων προτιμάει ένα περιβάλλον που στηρίζει τη διαφορετικότητα φύλων. Σύμφωνα με έρευνα του Glassdoor, το 67% των υποψηφίων ανιχνεύουν το κατά πόσο η εταιρεία για την οποία επιθυμούν να εργαστούν, έχει υιοθετήσει το gender diversity στο περιβάλλον της. Η έρευνα έγινε σε 1000 άτομα από διάφορες χώρες.\nΜια πιο πρόσφατη έρευνα, καταδεικνύει πως για το 61% των γυναικών υποψηφίων, βασικό κριτήριο επιλογής μια θέσης εργασίας είναι ο αριθμός γυναικών στη διοίκηση.\nΣε όλους τους κλάδους, οι ταλαντούχοι εργαζόμενοι είναι πολύτιμοι. Ιδιαίτερα στην αγορά της υψηλής τεχνολογίας είναι περιζήτητοι. Το gender diversion είναι ικανό να αυξήσει των αριθμό ταλαντούχων εργαζομένων, αυξάνοντας ταυτόχρονα την παραγωγικότητα της επιχείρησης.\nΠροωθείται η ανταλλαγή διαφορετικών ιδεών.\nΣε ένα περιβάλλον που σέβεται τη διαφορετικότητα των φύλων, ο εργαζόμενος αισθάνεται πιο ελεύθερος, πιο δημιουργικός. Σχετική έρευνα έχει δείξει πως όταν εργάζονται μαζί diverse ομάδες, τείνουν να παράγουν πιο καινοτόμες ιδέες. Μια διοίκηση που προωθεί το gender diversity, καταλήγει με ένα πιο λειτουργικό, πιο καινοτόμο σύνολο και αντίστοιχα με ένα αρτιότερο και πιο κερδοφόρο προϊόν. Η αποδοχή της διαφορετικότητας και η κριτική σκέψη οδηγούσαν πάντοτε τον άνθρωπο σε νέα συμπεράσματα. Τον εξελίσσουν.\nΑς το προσαρμόσουμε σαν παράδειγμα στο software industry. Μια εταιρεία που παράγει mobile games, αναζητεί ιδέες που θα μπορούσαν να αποφέρουν κέρδος. Προσδίδοντας ποικιλία στο εργατικό δυναμικό, σε πρώτο επίπεδο διαφορετικά φύλα, αυξάνονται οι πιθανότητες να ακουστεί και μια διαφορετική ιδέα. Άνθρωποι με διαφορετικές ιδέες που εμπεριέχουν διαφορετικό context συνεισφέρουν, καταλήγοντας να καινοτομούν.\nΤο gender diversity, δημιουργεί ένα αίσθημα συναισθηματικής ασφάλειας στο εργασιακό περιβάλλον, ένα αίσθημα ότι κάθε ιδέα είναι ευπρόσδεκτη και χρήσιμη, ένα αίσθημα που μπορεί να οδηγήσει σε πρωτόγνωρα κέρδη.\nΒελτιώνεται η εικόνα της εταιρείας και αυξάνονται οι επενδυτές.\nΜια εταιρεία που σέβεται και υιοθετεί πραγματικά το gender diversity, αποκομίζει οφέλη και για τη δημόσια εικόνα της. Σε μια εποχή που η διαφορετικότητα στο εργασιακό δυναμικό θα γίνει αναγκαιότητα και όχι απλώς επιλογή, οι εταιρείες που θα εμφυσήσουν στους εργαζομένους τους την έννοια της αποδοχής του διαφορετικού, θα είναι και εκείνες που θα φέρουν τις αλλαγές. Θα είναι στο προσκήνιο.\nΓια πολλούς επενδυτές, ένα gender diverse δυναμικό υποδηλώνει μια λειτουργική και δυναμική εταιρεία. Έρευνα, έχει δείξει πως η αξία των μετοχών μιας εταιρείας παρουσιάζει αύξηση κάθε φορά πως η εταιρεία κερδίζει κάποιο βραβείο που συσχετίζεται με καινοτομία και προοδευτικότητα στο θέμα της διαφορετικότητας.\nΙδίως σε έναν κλάδο όπως αυτός της υψηλής τεχνολογίας, η προσέλκυση επενδυτών είναι πολύ σημαντική για την επιβίωση και την εξέλιξη των επιχειρήσεων.\nΓια εμάς, η ύπαρξη ενός gender diverse εργασιακού περιβάλλοντος, είναι κάτι παραπάνω από μια τάση. Από μια κατάσταση.\nΕίναι το μέλλον. Ανεξάρτητα από το φύλο, πιστεύουμε στις ατομικές δεξιότητες και σεβόμαστε τις ιδιαιτερότητες του κάθε ατόμου.\nΔιάβασε περισσότερα για το wORKEARLY,στην πιο πρόσφατη συνέντευξη που έδωσαν στο Επιχειρώ οι FOUNDERS του project στην Ελλάδα.\nAν θέλεις να εκπαιδευτείς ειδικά για τις απαιτήσεις της αγοράς και στη συνέχεια να λάβεις προσφορές από εταιρείες για θέσεις εργασίας ΚΑΝΕ ΑΙΤΗΣΗ ΕΔΩ


Βεροιώτης: Τσαχουρίδης: «H πολιτεία πρέπει να μεριμνήσει για τους ανθρώπους της τέχνης»\nΤσαχουρίδης: «H πολιτεία πρέπει να μεριμνήσει για τους ανθρώπους της τέχνης»\nΜε ανάρτησή του στα social media ο Ματθαίος Τσαχουρίδης τάσσεται υπέρ των ανθρώπων της τέχνης που βγαίνουν ζημιωμένοι από την κρίση του κορωνοϊού. Ο ταλαντούχος καλλιτέχνης από τη Βέροια τονίζει πως η πολιτεία θα πρέπει να κινητοποιηθεί και να μεριμνήσει να τους\nυποστηρίξει. Διαβάστε αναλυτικά την τοποθέτησή του: «Κάθε καλλιτεχνικό προϊόν είναι δημιούργημα πολλών. Παραγωγών, καλλιτεχνών, ανθρώπων που αναλαμβάνουν την επικοινωνία, τεχνικών, επαγγελματιών, οι οποίοι επιβιώνουν από την τέχνη, γιατί την προσφέρουν έναντι αμοιβής. Την προσφέρουν στο κοινό, στις μουσικές και θεατρικές σκηνές αλλά και στις πλατείες και στα προαύλια σχολείων από τη μια άκρη της χώρας μας στην άλλη. Όταν όλοι αυτοί οι χώροι δε λειτουργούν και δε θα λειτουργούν σύντομα, δεν θα υπάρχουν θεατές για να απολαύσουν τους καλλιτέχνες, οι οποίοι έμειναν και θα παραμείνουν άνεργοι μαζί με όλο το προσωπικό, που τους υποστηρίζει. Θα πρέπει άμεσα η πολιτεία να μεριμνήσει για τους ανθρώπους της τέχνης. Και είναι πολλοί. Είναι μια ολόκληρη αλυσίδα επαγγελμάτων. Είναι οι υπηρέτες του πολιτισμού μας. Είναι η παράδοση και η εξέλιξη μαζί. Εύχομαι λοιπόν να λάβουν σοβαρά οι υπεύθυνοι της πολιτείας μας όλα αυτά, που συμβαίνουν στον κλάδο μας και να δράσουν άμεσα παίρνοντας σωστές αποφάσεις».\nστις 5/01/2020 10:56:00 π.μ.\nΑνώνυμος 1 Μαΐου 2020 - 2:15 μ.μ.\nΚαι άλλη μέριμνα;Δεν μερίμνησε καλά ο παπάς;;\nΑνώνυμος 1 Μαΐου 2020 - 9:22 μ.μ.\nΠέστα Χρυσόστομε.Οποιος κατάλαβε, κατάλαβε.\nΑνώνυμος 1 Μαΐου 2020 - 3:47 μ.μ.\nΝαι σωστα....Ας πνιγουν οι ανεργοι προηγουνται οι ανθρωποι της τεχνης και των extra σε εμφανισεις.Δυσκολευονται οι καημενοι.....εναν ερανο\nΑνώνυμος 1 Μαΐου 2020 - 6:37 μ.μ.\nΚι εσένα τι σε νοιάζει για αυτούς; Θεωρείσαι άνθρωπος της τέχνης; Τέχνη είναι τα σκυλάδικα και τα πανηγύρια ή εμπόριο; Ανθρωποι του εμπορίου όχι της τέχνης...\nΑνώνυμος 1 Μαΐου 2020 - 8:54 μ.μ.\nΜπορούν να αφήσουν τα καλιτεχνικά και να πάνε για δουλειά.\nΓίνεται και αυτό...\n'Ολοι καλλιτεχνες σε αυτή τη χώρα...\nΑνώνυμος 1 Μαΐου 2020 - 9:19 μ.μ.\nΈχει καταντήσει αστείο. Οικογένειες με παιδιά να μην μπορούν να έχουν τα απαραίτητα.Στην Ελλάδα του 2020.Να μην έχουν τα απαραίτητα φίλε.Εμεινε πότε από γάλα το παιδί σου;Σου εύχομαι ολόψυχα να μην το ζήσεις.\nΑνώνυμος 1 Μαΐου 2020 - 10:11 μ.μ.\nΆμα δεν βγείτε να μιλήσετε κατά του lockdown, μην περιμένετε από τα έτοιμα/δανεικά. Τους τελείωσαν.\nΑνώνυμος 2 Μαΐου 2020 - 10:53 π.μ.\nόταν βγαινεις με την ΜΠΑΟΛΑ δεν εισαι τις τεχνης εισαι ΣΚΥΛΑΣ!!!\nΑνώνυμος 2 Μαΐου 2020 - 1:21 μ.μ.\nέχει έξοδα το παιδί πως να συντήρησης μια βίλα στο πανόραμα .φίλε πάνε στο βουλγάρικο κράτος να μεριμνήσει για εσένα γιατί από ότι είδα με βουλγάρικο αυτοκίνητο κυκλοφορείς\nΑνώνυμος 2 Μαΐου 2020 - 3:06 μ.μ.\nΔεν έχω δάκρυα να σε κλάψω Τσαχουρίδη,και στο τελευταίο χωριουδάκι να τραγουδήσεις η ταρίφα σου είναι από 1000 έως 2000 χιλιάδες ακατέβατα. Τραβάς μεγάλο ζόρι. Ορθός αναφέρει για τις βουλγάρικες πινακίδες ο άλλος, αλήθεια για να μην πληρώσεις περισσότερα τέλη στην ΕΛΛΆΔΑ, τόσο φραγκοφονιάς!


Παρασκευή και αργία!\nΚαι το μεσημεράκι κάναμε μια βόλτα στην Bienne με starbucks στο χέρι και μετά φάγαμε σπιτική γαριδομακαρονάδα στο σπίτι των φίλων όπου και κάναμε αρμένικη βίζιτα! Περνάει πάντα τόσο γρήγορα η ώρα.\nΚαι το Σάββατο ξεκινήσαμε νωρίς για δουλειές και ετοιμασίες ενόψει των αφίξεων, και το μεσημεράκι συμμετείχαμε σε εορταστικό BBQ - Pique Nique σε ένα μαγευτικό τοπίο στο Cressier! Ψησταριές που αιωρούνται, μεγάλα τραπέζια του πικ-νικ, γκαζόν, ξύλινη παιδική χαρά μέσα στο δάσος, ποταμάκι, άλογα, ήλιος λαμπερός.... ιδανικό τοπίο!\nΚαι το απόγευμα επιστρέψαμε σπίτι ηλιοκαμμένοι.\nΚυριακή με τοπική βόλτα, πατίνι, παιδική χαρά και οικογενειακό -εξαιρετικό- γεύμα στο αγαπημένο Beau Rivage που εγκαινίασε τη θερινή σεζόν με τραπεζάκια και καναπεδάκια έξω.\nΚαι το απόγευμα ετοιμάσαμε τον ξενώνα, στρώσαμε, μαζέψαμε, ψήσαμε ένα κέικ και ετοιμαστήκαμε για την μεγάλη άφιξη.\nΈτσι την Δευτέρα αναχωρήσαμε νωρίς για την Γενεύη όπου και παραλάβαμε την αδελφή με τον σύζυγο και την ανιψιά μου. Είχαν ολίγη καθυστέρηση στις βαλίτσες (καθώς τις τσάκισαν οι μεταφορείς) αλλά ξεκινήσαμε με υψηλό ηθικό για Γαλλία και το γραφικό Yvoire.\nΚαι ο καιρός ήταν καλοκαιρινός, το Yvoire πάντα όμορφο και γεμάτο κόσμο, και εμείς κεφάτοι.\nΈτσι, περιπλανηθήκαμε, φωτογραφηθήκαμε, φάγαμε την σπεσιαλιτέ της περιοχής με τα ψαράκια της λίμνης και τις πατάτες τηγανιτές, σπιτικό παγωτό και ξεκινήσαμε κατάκοποι για την επιστροφή που ήταν μακρά.\nΤακτοποίηση και ξεκούραση για το υπόλοιπο της ημέρας!\nΤρίτη και εγώ αναχώρισα για τη δουλειά ενώ ο συνοδοιπόρος είχε άδεια και ανέλαβε χρέη ξεναγού. Έτσι το πρόγραμμα είχε ποδηλατάδα, λίμνη, μαγειρέματα και βόλτες. Πόσο ζήλεψα!\nΚαι ενώ το πρωί έφτασα νωρίς - νωρίς στη δουλειά, η επιστροφή ήταν ταλαίπωρη λόγω ατυχήματος.\nΤο βράδυ όμως είχε yoga, παρέα με 2 νέες μαθήτριες: την αδελφή μου και την ανιψιά μου! Πόσο χάρηκα που καταφέραμε και μοιραστήκαμε αυτή την εμπειρία!\nΚαι τα πακέτα φτάνουν το ένα μετά το άλλο! Με επίκεντρο τον Στεφανάκο αλλά και το Πάσχα με τα διάσημα κουλουράκια της γιαγιάς, τσουρέκια και δώρα. Τι χαρά!\nΤετάρτη με γραφείο για εμένα και εμπορικό κέντρο, γιγαντιαία τσουλήθρα και εορταστικές ετοιμασίες για τους υπόλοιπους.\nΚαι το απόγευμα έριξε μια καταιγίδα!\nΉταν και τα τρίτα γενέθλια του Στεφανάκου μας οπότε το γιορτάσαμε μεταξύ μας με πίτσα, τούρτα και το αποκορύφωμα της ημέρας: το τεράαααστιο όχημα του Marshall από τα Paw Patrol που του έφεραν δώρο! Δεν είχε μάτια ούτε για την τούρτα του.\nΠέρασαν και οι γειτόνοι και κάναμε και λίγες αγκαλιές με τον μικρό μας Ορφέα που έχει μεγαλώσει ήδη παραμένοντας όμως τοσοδούλικος.\nΘα ακολουθήσει και μεγάλο πάρτυ βεβαίως μετά το Πάσχα.\nΠέμπτη και αναχωρήσαμε ο συνοδοιπόρος και εγώ για τις δουλειές ενώ ο Στεφανάκος έμεινε με την οικογένεια για all day fun.\nΚαι εννοείται ότι όλες αυτές τις ημέρες ξυπνάει από τις 06.00! Παρόλο που κοιμάται αργά για τα δικά του δεδομένα! Τέτοιος ενθουσιασμός.\nΚαι εννοείται ότι κάθε 2 λεπτά φωνάζει την Αρτεμούλα για να της δείξεις και να του διαβάσει και να τον κυνηγήσει και να κάνουν αγκαλιές και αταξίες.\nΚαι η οικογένεια πήγε στο papilorama όπου θαύμασαν τροπικά ζώα και φυτά -και πεταλούδες βεβαίως- και μαζευτήκαμε σπίτι όλοι μαζί το απόγευμα για fajitas που έφτιαξε ο συνοδοιπόρος, παιχνίδια και αναλύσεις.\nΠώς κατάφερα και έφυγα από την δουλειά φυσιολογική ώρα είναι θαύμα.\nΚαι στη δουλειά έρχονται τα "μπαλάκια" και τα projects σωρηδόν! Και από εκεί που κάπου - κάτι είχα ακούσει για ένα Commitments Project, για παράδειγμα, ξαφνικά είμαι η υπεύθυνη του project με επίσημες ανακοινώσεις. Ουφ... ένα άγχος το έχω όπως καταλαβαίνετε αλλά από την άλλη ξέρω ότι κάνω ότι καλύτερο μπορώ.\nΚαι το πήρα απόφαση να κάνω το μεγάλο βήμα για την ανθρωπότητα και την Παρασκευή να κάνω το πρώτο work from home. Το πρώτο βήμα της ανακοίνωσης ήταν νομίζω το δυσκολότερο -για εμένα. Μένει να δούμε πώς θα πάει και η υλοποίηση. Προσπαθώ όμως τώρα που είναι ακόμα νωρίς να δώσω το στίγμα μου και να θέσω μια βάση.\nΚαλό σαββατοκύριακο & καλό Πάσχα!


Προχωράει άμεσα η ανανέωση με Μάνταλο - Novasports.gr\nΠροχωράει άμεσα η ανανέωση με Μάνταλο\nΤις προσεχείς ημέρες αναμένεται να υπάρξουν οι τελικές επαφές μεταξύ της διοίκηση της ΑΕΚ και του Πέτρου Μάνταλου, για την επέκταση της συνεργασίας των δυο πλευρών.\n01/11/2017 • 11:52\nΤις προσεχείς ημέρες αναμένεται να υπάρξουν οι τελικές επαφές μεταξύ της διοίκηση της ΑΕΚ και του Πέτρου Μάνταλου, για την επέκταση της συνεργασίας των δυο πλευρών. Ο αρχηγός της Ένωσης θα κληθεί να υπογράψει νέο συμβόλαιο συνεργασίας, δείγμα της στήριξη των «κιτρινόμαυρων», μετά τον σοβαρό τραυματισμό του. Τις επαφές με τους εκπροσώπους του Μάνταλου θα αναλάβει ο Νίκος Λυμπερόπουλος, ο οποίος φέρεται σύμφωνα με δημοσιεύματα να πήρε εντολή από τον Δημήτρη Μελισσανίδη, να ικανοποιήσει τις απαιτήσεις του Έλληνα παίκτη.\nΠαράλληλα, ο Λυμπερόπουλος θα ξεκινήσει τις προσεχείς ημέρες να εξετάζει μαζί με τον Μανόλο Χιμένεθ, διάφορες περιπτώσεις παικτών για την κάλυψη του κενού, που θα αφήσει ο τραυματισμός του Μάνταλου. Οι «κιτρινόμαυροι» φέρονται να έχουν πάρει την απόφαση, να αποκτήσουν έναν παίκτη στη συγκεκριμένη θέση, ώστε να ενισχύσει την ομάδα από τον ερχόμενο Ιανουάριο.


ΡΟΜΑ άδειαζαν τα ρεζερβουάρ οχημάτων στη Σπάρτη (και αλλού) - UNPOLITICAL\nHome ΕΓΚΛΗΜΑΤΙΚΟΤΗΤΑ ΠΡΩΤΟΣΕΛΙΔΑ ΡΟΜΑ άδειαζαν τα ρεζερβουάρ οχημάτων στη Σπάρτη (και αλλού)\nΡΟΜΑ άδειαζαν τα ρεζερβουάρ οχημάτων στη Σπάρτη (και αλλού)\nTeam Unpoliticalgr 11:38 π.μ. ΕΓΚΛΗΜΑΤΙΚΟΤΗΤΑ, ΠΡΩΤΟΣΕΛΙΔΑ,\nΣυνελήφθησαν, σήμερα (16.10.2018) το μεσημέρι, στην Σπάρτη Λακωνίας, από αστυνομικούς της Ομάδας Δίκυκλης Αστυνόμευσης (ΔΙ.ΑΣ.) Λακωνίας, δύο ημεδαποί, ηλικίας 31 και 37 ετών, αντίστοιχα, γιατί επιχείρησαν να αφαιρέσουν από δύο Ι.Χ. φορτηγά κιατοίκου Σπάρτης, ποσότητα καυσίμων, χωρίς ωστόσο να τα καταφέρουν καθώς, έγιναν αντιληπτοί. Προανάκριση διενεργεί το Τμήμα Ασφαλείας Σπάρτης.\nΣύμφωνα με το ρεπορτάζ του FLY, όσον αφορά τους δράστες, πρόκειται για ΡΟΜΑ οι οποίοι εργάζονταν στο Δ.Σπάρτης, στο πλαίσιο του σχεδίου Δράσης για την Κοινωνική Ένταξη των Ρομά στο Δήμο Σπάρτης και συγκεκριμένα στο τμήμα της καθαριότητας των εξωτερικών χώρων της πόλης. Εκμεταλλευόμενοι λοιπόν αυτή τη δραστηριότητά τους, γνώριζαν τα κατατόπια, τσέκαραν τα Ι.Χ φορτηγά και αργότερα δρούσαν ανενόχλητοι κλέβοντας καύσιμα, ενώ σύμφωνα με καταγγελία πολίτη στον FLY (παθόντα) αφαιρούσαν σε κάποιες περιπτώσεις και τις μπαταρίες. Μάλιστα είναι αρκετοί οι επαγγελματίες που έχουν πέσει θύματα κλοπής.\nΟ FLY θα ασχοληθεί ενδελεχώς με το θέμα και τις επόμενες ημέρες θα παρουσιάσει σχετικό εμπεριστατωμένο ρεπορτάζ με τις απαντήσεις των αρμοδίων.


Αστυνομικοί ανοίγουν τον δρόμο σε αυτοκίνητο με έγκυο για να φτάσει στο μαιευτήριο - ΒΙΝΤΕΟ\nΈνα περιπολικό μαζί με την συνδρομή αστυνομικών της ομάδας ΔΙ.ΑΣ άνοιξαν δρόμο ώστε μια έγκυος να φτάσει εγκαίρως σε μαιευτήριο στη Λεωφόρο Συγγρού. Το βίντεο αναρτήθηκε στην επίσημη σελίδα της ΕΛ.ΑΣ. στο Facebook.\nTο Κέντρο της Άμεσης Δράσης ενημερώνεται πως σε λίγα λεπτά φτάνει με καράβι στο λιμάνι του Περάματος όχημα που μεταφέρει εγκυμονούσα. Έχουν «σπάσει τα νερά» και πρέπει η υποψήφια μητέρα να μεταφερθεί άμεσα σε ιδιωτική μαιευτική κλινική, στην Λεωφόρο Συγγρού.\nΤο περιπολικό της Άμεσης Δράσης με κωδικό κλήσης Α. 9-1 της Δ’ αλλαγής εντοπίζει το αυτοκίνητο και με την συνδρομή ομάδας ΔΙ.ΑΣ. καταφέρνουν μέσα σε 9 λεπτά να φτάσουν στην κλινική, όπου όλα προχώρησαν ομαλά, με το νέο μέλος της οικογένειας να έρχεται στον κόσμο χωρίς προβλήματα.\nΔείτε στο βίντεο πώς η αστυνομία ανοίγει τον δρόμο.\nΑΣΤΥΝΟΜΙΑ ΕΓΚΥΟΣ ΕΛ.ΑΣ. ΠΕΡΑΜΑ\nΜπάμπης Αναγνωστόπουλος: Ισόβια και 10 χρόνια κάθειρξη πρότεινε η εισαγγελέας – “Όχι” στα ελαφρυντικά


ΚΟΡΩΝΟΪΟΣ: Στα 3.605 τα θύματα στη Βρετανία - Ακόμα με πυρετό ο Μπόρις Τζόνσον\nΣΧΕΤΙΚΟ ΑΡΘΡΟ: ΣΥΝΤΡΙΒΗ ΑΕΡΟΣΚΑΦΟΥΣ: Βίντεο δείχνει επιβάτες με αίματα να απομακρύνονται- Το αεροπλάνο μοίαζει να έχει καταστραφει πλήρως\nΣύμφωνα με τον Αλί Γερλίκαγια, στο αεροπλάνο υπήρχαν και δύο μωρά. Μέχρι στιγμής έχουν μεταφερθεί 120 άτομα στα νοσοκομεία της γύρω περιοχής. Με εξαίρεση μία ή δύο περιπτώσεις οι υπόλοιποι είναι ελαφρά τραυματισμένοι, όπως ανέφερε. Για τους πιλότους, είπε ότι είναι σε καλή κατάσταση.\nΣύμφωνα με τους αναλυτές, το αεροσκάφος είχε αρκετά υψηλή ταχύτητα κατά τη διάρκεια της προσγείωσης και εξαιτίας αυτής έσπασε ο μπροστινός τροχός.\nΌπως αναφέρεται, η ταχύτητα του αεροσκάφους κατά την προσγείωση υπολογίζεται στα 300 με 350 χλμ/ώρα. Με το που πάτησε στον διάδρομο έσπασε ο τροχός και το αεροπλάνο πήρε φωτιά,


Τα μεγάλα λόγια - Ειδήσεις - νέα - Το Βήμα Online\nΗ Τουρκία το παίζει Ντερβέναγας προς κάθε κατεύθυνση και κάθε μέρα εξακοντίζει απειλές προς όλες τις όμορες χώρες, αλλά όχι μόνο. Θεωρεί πως είναι μεγάλη δύναμη, αφού απαριθμεί 83 εκατομμύρια κατοίκους και ο στρατός της είναι σαν αστακός εξοπλισμένος. Εκεί όμως που οι Τούρκοι διακρίνονται ιδιαίτερα είναι οι απειλές εναντίον μας και κατά της Κύπρου. Αλλά ο Ερντογάν δεν δίστασε να πει ότι θα χτυπούσε ακόμη και τις αμερικανικές δυνάμεις στη Συρία, αν δεν αποχωρούσαν από την περιοχή που διαφέντευαν οι Κούρδοι. Βέβαια είναι αστείο να απειλεί η Τουρκία την Αμερική, αλλά αυτό και μόνο ως γεγονός αποδεικνύει, μέχρι που μπορούν να φτάσουν οι Τούρκοι. Τώρα το ότι ο Αμερικανός πρόεδρος Τραμπ, υποσχέθηκε στον Ερντογάν πως θα αποσύρει τις αμερικανικές δυνάμεις από την κουρδική περιοχή, είναι μια ένδειξη ότι οι Τούρκοι δεν αστειεύονται, γιατί το πήραν επάνω τους και νομίζουν πως είναι μεγάλη δύναμη και πως τους επιτρέπεται να χειρίζονται όλα τα πολιτικά θέματα, όπως τους συμφέρει.\nΜε την ευκαιρία αυτή να δούμε και το θέμα των ρωσικών πυραύλων S400 , που οι Αμερικανοί απειλούν τους Τούρκους ότι, αν δεν σταματήσουν αυτή τη συναλλαγή, δεν θα τους δώσουν τα υπερσύγχρονα αεροπλάνα F 35 καθώς και την απαιτούμενη τεχνολογία για την κατασκευή τουρκικών μαχητικών αεροπλάνων.\nΆποψη μας είναι ότι οι Τούρκοι δεν πρόκειται να κάνουν πίσω για δυο λόγους : Ο ένας είναι ότι τα αμερικανικά εργοστάσια θα χάσουν μια παραγγελία πολλών δισεκατομμυρίων δολαρίων, ώστε ο Τραμπ δεν θα το τραβήξει. Ο άλλος είναι ότι η Ρωσία κατασκευάζει στη νοτιοδυτική Τουρκία, (Ακογιού), πυρηνικό εργοστάσιο, το οποίο χρηματοδοτεί με 50 %. Οι Τούρκοι έχουν προγραμματίσει τρία τέτοια εργοστάσια, γιατί είναι ο προθάλαμος της απόκτησης ατομικών όπλων. Τα μεγαλεπήβολα σχέδια της Τουρκίας πάνε τόσο μακριά, επειδή λένε πως ατομικά όπλα απέκτησε η Ινδία, το Πακιστάν , η Βόρειος Κορέα και το Ισραήλ. Ακόμη και το Ιράν προετοιμάζεται προς τούτο. Γιατί όχι κι η Τουρκία με τη μεγάλη ιστορία ;\nΤο ότι ο ναύαρχος Αποστολάκης άνοιξε το στόμα του, είναι άξιος συγχαρητηρίων, (αν κι υπάρχει αμφιβολία πως ενήργησε μόνος), για να ξέρουν οι Τούρκοι ότι δεν πρόκειται να κάνουν περίπατο. Η ιστορία της Ελλάδας βρίθει παραδειγμάτων που μαρτυρούν πως οι Έλληνες πολέμησαν πολλές φορές εναντίον υπεράριθμων εχθρών. Δεν ιδρώνει το αφτί τους. Δηλαδή, την οποιαδήποτε επίθεση οι Τούρκοι θα την πληρώσουν ακριβά.\nΑπό την άλλη μεριά οι δηλώσεις του Υπουργού Εθνικής Άμυνας ήταν παρατραβηγμένες . Τα μεγάλα και παχιά λόγια δεν χρειάζονται. Ο κ. Υπουργός, ας διαβάσει λίγη ιστορία, για να δει ότι ο «ατυχής πόλεμος» του 1897, ξεκίνησε για τους ίδιους λόγους.\nΤο εθνικό συμβούλιο εξωτερικής πολιτικής\nΕπιτέλους κάτι κινήθηκε προς τη σωστή κατεύθυνση. Αλλά το μόνο που έγινε ήταν μια ανάλυση της επικρατούσας κατάστασης με τους Τούρκους. Θεωρώ, ότι απλές αναλύσεις , που είναι σκέτα λόγια δε συνεισφέρουν και πολλά. Η Ελλάδα πέρα από την επισκόπηση της κατάστασης, πρέπει να ενισχυθεί ποικιλοτρόπως. Τα ξαναείπαμε ότι η επίκληση του διεθνούς δικαίου δεν φτάνει.\nΟ μεγάλος Ελευθέριος Βενιζέλος είχε πει πως η Ελλάδα χρειάζεται συμμαχίες, για να ανταπεξέλθει του κινδύνου των Τούρκων. Ας γίνει λοιπόν κάτι χειροπιαστό προς αυτήν την κατεύθυνση. Η Ελλάδα οφείλει να προσχωρήσει αμέσως στον δημιουργούμενο στρατιωτικό πυρήνα της Ε.Ε. , να συνεργαστεί με τη Βουλγαρία, την Αρμενία και όλες τις ανατολικές χώρες που συνορεύουν με την Τουρκία. Σε άρθρο στις 24/11/2018 δημοσιεύσαμε εις TOVIMA , σχετικό άρθρο με λεπτομέρειες.\nΕδώ , σήμερα απευθυνόμαστε στους πολιτικούς ηγέτες της χώρας μας, στους οποίους λέμε απλά : Γρηγορείτε , «οι καιροί ου μενετοί»……


Απογειώστε το απόλυτο summer item\nΤα shorts αποτελούν ένα από τα βασικά key item του καλοκαιριού. Κατά τη διάρκεια των πιο ζεστών ημερών του χρόνου έχουμε την ανάγκη από άνετα και ανάλαφρα κομμάτια, τα οποία θα συνδυάζουν με μοναδικό τρόπο την πρακτικότητα με το στιλ. Σ’ αυτήν λοιπόν την κατηγορία ανήκουν και τα shorts, τα οποία μπορούν να γίνουν ο καλύτερος «σύμμαχος» για καθημερινές και κομψές εμφανίσεις από το πρωί μέχρι το βράδυ αλλά και από city μέχρι beach looks. Τα σχέδια τους τόσο σε γραμμές όσο και σε υφάσματα ποικίλουν για να ικανοποιήσουν τα γούστα, ακόμα και των πιο απαιτητικών.\nΌπως όμως σε όλα τα fashion items έτσι και σ’ αυτά, η εφαρμογή έχει έναν από τους μεγαλύτερους και σημαντικότερους ρόλους. Παρακάτω θα ανακαλύψετε το σχέδιο που σας ταιριάζει ανάλογα με τη σιλουέτα σας. Ετοιμαστείτε να απογειώσετε την εικόνα σας και να εντυπωσιάσετε!\nΜε καμπύλες: Οι περισσότερες γυναίκες ανήκουν στην κατηγορία των μεσογειακών σωματότυπων ή αλλιώς αυτών με καμπύλες. Η ιδανική επιλογή για όλες εσάς είναι οι χαλαρές γραμμές, όχι όμως πολύ φαρδιές, οι οποίες θα αγκαλιάσουν μοναδικά το σώμα σας χωρίς να σας προσθέσουν περαιτέρω όγκο. Εμείς σας προτείνουμε να δώσετε ιδιαίτερη προσοχή στα Bermuda shorts και να κινηθείτε σε ουδέτερες αποχρώσεις, όπως είναι το λευκό, το μπεζ ή οι τόνοι της άμμου που θα κάνουν και ιδιαίτερη αντίθεση με την ηλιοκαμένη σας επιδερμίδα.\nPetite girls: Όλες εσείς που ανήκετε σ’ αυτήν την κατηγορία δε χρειάζεται ούτε να ανησυχείτε ούτε να προβληματίζεστε. Κάθε σώμα έχει τα δικά του δυνατά σημεία και υπάρχει τρόπος να τα αναδείξουμε. Επιλέξτε κοντά shorts, τα οποία θα τονίσουν τα πόδια σας και θα σας χαρίσουν μερικούς πόντους. Αν επιθυμείτε να φορέσετε ψηλοτάκουνα παπούτσια, προσέξτε το shorts σας να είναι μερικά εκατοστά πιο μακρύ για να έχετε περισσότερη αρμονία. Ανακαλύψτε το χρώμα που ταιριάζει με την επιδερμίδα σας και είστε έτοιμες.\nSkinny body: Ποιος είπε ότι οι πολύ αδύνατες γυναίκες δεν αντιμετωπίζουν δυσκολίες στην εύρεση των κατάλληλων κομματιών που θα τις κολακεύουν; Σε περίπτωση που είστε μία από αυτές, το γνωρίζετε πολύ καλά. Η καλύτερη επιλογή για εσάς είναι τα ψηλόμεσα σορτσάκια, διότι δημιουργούν την ψευδαίσθηση ότι το σώμα σας έχει καμπύλες. Αξίζει να δοκιμάσετε και τα paper bag shorts για all day looks.\nThe athletic silhouette: Σε περίπτωση που η σιλουέτα σας είναι πιο αθλητική και γυμνασμένη, δεν έχετε παρά να στρέψετε την προσοχή σας στα shorts με πιέτες. Προσθέτουν με διακριτικό τρόπο τον όγκο που χρειάζεστε και κάνουν τους γοφούς σας να φαίνονται πιο αδύνατοι. Για να αναδείξετε τα καλογυμνασμένα σας πόδια, μη διστάσετε να κινηθείτε σε mini εκδοχές.\nΣώμα αχλάδι: Αν έχετε αρκετά στενή μέση και λίγο πιο φαρδιά περιφέρεια θα επενδύσετε σε Α γραμμές, οι οποίες θα αφήσουν τα πόδια σας να αναπνέουν και θα χαρίσουν κίνηση στην εικόνα σας. Το λίγο πιο φαρδύ τελείωμα θα δημιουργήσει ισορροπία στο σώμα σας.\nΠολύ ψηλές: Οι βερμούδες είναι μονόδρομος για τις ψηλές γυναίκες. Δε χρειάζεται να δημιουργήσετε την ψευδαίσθηση του ύψους και γι’ αυτό σας ταιριάζουν καταπληκτικά. Βρείτε αυτή που σας αρέσει και επιλέξτε την από το πρωί μέχρι το βράδυ για όλες σας τις εμφανίσεις.\nΣώμα μήλο: Πρόκειται για γυναίκες που τις περισσότερες φορές έχουν πολύ όμορφα και αδύνατα πόδια. Αυτό που πρέπει να κάνετε είναι να τα αναδείξετε. Πως θα το πετύχετε; Τα denim shorts που αγκαλιάζουν τη μέση θα σας βοηθήσουν σ’ αυτήν τη διαδικασία. Plus, βρείτε ένα σχέδιο, το οποίο στο τελείωμα θα έχει μία λεπτομέρεια, όπως ένα σκίσιμο για να τραβήξετε τα βλέμματα σε εκείνο το σημείο


Σύλληψη ημεδαπού σε χωριό της Καβάλας για κατοχή και πώληση λαθραίων τσιγάρων.\nΚατασχέθηκαν 204 πακέτα τσιγάρων.\n-Συνελήφθη σήμερα (30-4-2014) το πρωί, σε χωριό της Καβάλας, από αστυνομικούς του Αστυνομικού Τμήματος Χρυσούπολης Καβάλας, 47χρονος ημεδαπός, κατηγορούμενος για κατοχή και πώληση λαθραίων τσιγάρων.\nΈναρξη της έκθεσης του Πολιτιστικού Μαΐου 2014 «Η τέχνη οδεύει με νότες» στο Καλαμπάκι.\nΠρόσκληση του Μορφωτικού Πολιτιστικού Συλλόγου Καλαμπακίου Δράμας.\n-Σας προσκαλούμε στην έναρξη της έκθεσης του Πολιτιστικού Μαϊου 2014 «Η τέχνη οδεύει με νότες» που θα πραγματοποιηθεί στο ΚΑΠΗ του Καλαμπακίου στης 3 Μαϊου ημέρα Σάββατο και ώρα 8:00 μ.μ.\nΞεκίνησαν οι διαδικασίες για την πρόσληψη 90.000 ανέργων σε Δήμους, Δημοσίους φορείς και οργανισμούς με το πρόγραμμα του Ο.Α.Ε.Δ. για το 2014.\n-Οι διαδικασίες για τις 90.000 προσλήψεις σε δήμους, δημόσιους φορείς και οργανισμούς προβλέπονται να ξεκινήσουν άμεσα, το πρώτο δεκαήμερο Μαΐου, με το πρόγραμμα κοινωφελούς εργασίας του ΟΑΕΔ για το 2014, ενώ για το 2015 αναμένονται ακόμη 40.000 προσλήψεις κοινωφελούς εργασίας.\nΣυνελήφθη ο ένας από τους δύο δράστες της δολοφονίας του επιχειρηματία στην Νέα Χιλή Αλεξανδρούπολης.\n-Στο πλαίσιο της άμεσης κινητοποίησης των Αστυνομικών Αρχών, συνελήφθη τις μεσημβρινές ώρες σήμερα (28-4-2014) κρυμμένος σε θαμνώδη περιοχή της Νέας Χιλής Αλεξανδρούπολης, ο ένας από τους δύο δράστες της ανθρωποκτονίας του 63-χρονου επιχειρηματία με κίνητρο την ληστεία που διαπράχθηκε σήμερα το πρωί στην ίδια περιοχή.\nΣύλληψη ημεδαπού σε χωριό της Καβάλας για καλλιέργεια φυτών κάνναβης και κατοχή ναρκωτικών.\nΚατασχέθηκαν 6 φυτά κάνναβης και 61,8 γραμμάρια ακατέργαστης κάνναβης\n-Συνελήφθη σήμερα (28-4-2014) το πρωί, σε χωριό της Καβάλας, από αστυνομικούς της Ομάδας Δίωξης Ναρκωτικών του Τμήματος Ασφάλειας Καβάλας, 59χρονος ημεδαπός, κατηγορούμενος για καλλιέργεια φυτών κάνναβης και κατοχή ναρκωτικών.\nΔολοφόνησαν και λήστεψαν γνωστό επιχειρηματία σήμερα το πρωϊ στην Νέα Χιλή Αλεξανδρούπολης.\nΣε εξέλιξη ευρείες αστυνομικές έρευνες για τον εντοπισμό και τη σύλληψη δύο (2) αγνώστων δραστών οι οποίοι διέπραξαν ένοπλη ληστεία με ανθρωποκτονία 63χρονου ημεδαπού, στη Νέα Χιλή Αλεξανδρούπολης.\n-Σε εξέλιξη βρίσκονται οι έρευνες των Αστυνομικών Αρχών, για τον εντοπισμό και τη σύλληψη δύο (2) αγνώστων δραστών, οι οποίοι σήμερα (28-4-2014) το πρωί, διέπραξαν ένοπλη ληστεία με ανθρωποκτονία 63χρονου ημεδαπού, στη Νέα Χιλή Αλεξανδρούπολης.\n1463 Υποψήφιοι Σύμβουλοι διεκδικούν ψήφο με 19 παρατάξεις στους πέντε (5) Δήμουs του Νομού Δράμας.\n-1463 υποψήφιοι Σύμβουλοι διεκδικούν ψήφο με 19 παρατάξεις στους πέντε Δήμους του νομού Δράμας\nΟλοκληρώθηκαν χτες τα μεσάνυχτα οι διαδικασίες κατάθεσης συνδυασμών στο Πρωτοδικείο Δράμας για την συμμετοχή στις αυτοδιοικητικές εκλογές στους 5 Δήμους του νομού Δράμας.\nΥποχρεωτική η άσκηση εκλογικού δικαιώματος στις εκλογές του Μάη. Πότε δικαιολογείται η αποχή!\n-Ενόψει των αυτοδιοικητικών εκλογών της 18ης Μαΐου 2014 και των επαναληπτικών τους της 25ης Μαΐου 2014, το υπουργείο Εσωτερικών, με εγκύκλιό του, υπενθυμίζει ότι η άσκηση του εκλογικού δικαιώματος είναι υποχρεωτική.\n-Αυτό ισχύει και για τις εκλογές για την ανάδειξη των μελών του Ευρωπαϊκού Κοινοβουλίου της 25ης Μαΐου 2014.\nΘυμίζει χειμώνα η Κυριακή -Βροχή και καταιγίδες σχεδόν σε όλη τη χώρα.\n-Χειμωνιάτικο σκηνικό θυμίζει ο καιρός την Κυριακή, καθώς αναμένονται βροχές και καταιγίδες σε ολόκληρη σχεδόν τη χώρα που τοπικά, κυρίως στα ηπειρωτικά, θα είναι ισχυρές. Τα φαινόμενα ενδέχεται κατά τόπους να συνοδεύονται από χαλαζοπτώσεις και ενισχυμένους ανέμους.\nΤα αποτελέσματα και η βαθμολογία για την τελευταία 30-η αγωνιστική της Α΄Ερασιτεχνικής κατηγορίας Ε.Π.Σ.Δράμας- Γ.Σ.Προσοτσάνης – Α.Ε.Καλαμπακίου: 1 – 2\n-Με σπουδαία νίκη τελείωσε το πρωτάθλημα για την Α.Ε.Καλαμπακίου σήμερα το απόγευμα στο γήπεδο της Προσοτσάνης όπου νίκησε την ομώνυμη ομάδα με σκόρ 1 – 2 και τερμάτισε στην 3-η θέση με 56 βαθμούς. Πρωταθλητής αναδείχτηκαν οι Φίλιπποι-Δοξάτου που τερμάτισαν στην 1-η θέση με 65 βαθμούς, ενώ απέφυγε τον υποβιβασμό ο Άρης Φτελιάς που κέρδισε τον Ορφέα-Χωριστής με σκορ 1 – 2.\n-Δείτε παρακάτω όλα τα αποτελέσματα και την βαθμολογία της 30-ης αγωνιστικής της Α΄Ερασιτεχνικής κατηγορίας Ε.Π.Σ.Δράμας.\n-Συνελήφθησαν, χθές Παρασκευή (25-4-2014) το πρωί, στην Καβάλα, από αστυνομικούς του Τμήματος Ασφάλειας Καβάλας, τρεις (3) ημεδαποί, ηλικίας 33, 28 και 16 ετών, κατηγορούμενοι για τα κατά περίπτωση αδικήματα της πλαστογραφίας και της απάτης.\nΑμοιβές δημάρχων και ευρωβουλευτών- Πως εξηγείται το ενδιαφέρον των υποψηφίων.\n-Παρά τη δραστική μείωση των αποδοχών τους από τον Ιανουάριο του 2013, πολλές δεκάδες χιλιάδες είναι οι υποψήφιοι που δήλωσαν συμμετοχή στη μάχη για μια θέση, στα αιρετά συμβούλια των οργανισμών τοπικής και περιφερειακής αυτοδιοίκησης.\nΤριήμερο ενημερωτικό σεμινάριο στη Δράμα για νέους μελισσοκόμους.\nΤριήμερο ενημερωτικό σεμινάριο για νέους μελισσοκόμους, που ήδη εξασκούν το επάγγελμα του μελισσοκόμου και είναι κάτοχοι μικρού αριθμού κυψελών, διοργανώνει ο ΕΛ.Γ.Ο. «ΔΗΜΗΤΡΑ» σε συνεργασία με τον Μελισσοκομικό Συνεταιρισμό Δράμας και την Δνση Αγροτικής Οικονομίας & Κτηνιατρικής της Περιφερειακής Ενότητας Δράμας, στη Δράμα.\n-Το θέμα της εκπαίδευσης είναι «Μαθήματα μελισσοκομίας για νέους μελισσοκόμους», θα ξεκινήσει την Δευτέρα 28 Απριλίου και θα ολοκληρωθεί την Τετάρτη 30 Απριλίου 2014. Τα μαθήματα θα υλοποιηθούν στις εγκαταστάσεις του Κέντρου «ΔΗΜΗΤΡΑ» Δράμας (πρώην ΚΕΓΕ, 5ο χλμ. Δράμας – Θεσσαλονίκης).\nΣυνελήφθη στη Δράμα 36-χρονος ημεδαπός για κλοπή πορτοφολιού από τα αποδυτήρια του Δημοτικού κολυμβητηρίου.\n-Συνελήφθη χθές 24-4-2014 το πρωί, στη Δράμα, από αστυνομικούς της Ομάδας Δημόσιας Ασφάλειας του Τμήματος Ασφάλειας Δράμας, 36χρονος ημεδαπός, διότι, όπως προέκυψε, το μεσημέρι της προηγούμενης ημέρας, εισήλθε στα αποδυτήρια του δημοτικού κολυμβητηρίου Δράμας και αφαίρεσε ένα πορτοφόλι, που περιείχε 2.500 Ευρώ και διάφορα έγγραφα.\nΑνατροπή λεωφορείου του ΚΤΕΛ Ξάνθης που κατευθύνονταν στη Θεσσαλονίκη.\n-Άγιο είχαν οι επιβάτες του υπεραστικού λεωφορείου Ξάνθης σήμερα το απόγευμα που εκτελούσε το δρομολόγιο Ξάνθη - Θεσσαλονίκη. Το λεωφορείο που τους μετάφερε εξετράπη την πορείας του και έπεσε μέσα σ’ ε ένα χαντάκι παραπλεύρως του οδοστρώματος.\nΣυνελήφθησαν ένας άνδρας και μία γυναίκα στην Δράμα για χρέη προς το Δημόσιο.\n-Συνελήφθησαν χθές το πρωί (24-4-2014) στη Δράμα, από Αστυνομικούς του Τμήματος Ασφάλειας Δράμας, δύο ημεδαποί, ηλικίας 44 (άντρας) και 48 (γυναίκα) ετών, για οφειλές προς το Δημόσιο.\nΔιακριβώθηκε η δράση εγκληματικής οργάνωσης που εξαπατούσε πολίτες μέσω διαδικτύου.\nΕξιχνιάστηκαν 130 περιπτώσεις απάτης.\n-Ταυτοποιήθηκαν τα στοιχεία 7 μελών της οργάνωσης, σε βάρος των οποίων σχηματίσθηκε δικογραφία για σύσταση και συμμετοχή σε εγκληματική οργάνωση, απάτη κατά συναυτουργία και κατά συρροή και νομιμοποίηση εσόδων από εγκληματική δραστηριότητα.\nΆναψε το πράσινο φως για 14.000 προσλήψεις μόνιμων στο Δημόσιο: Σε ποια υπουργεία θα πάνε.\n-Ξεκινούν οι διαδικασίες για την πρόσληψη 14.000 μόνιμων προσωπικών σε στενό, αλλά και ευρύ δημόσιο τομέα, με πέντε υπουργεία να ετοιμάζονται να «υποδεχθούν» τους νέους υπαλληλους.\n-Σε επιφυλακή έχουν τεθεί οι υγειονομικές αρχές της χώρας μετά το πρώτο κρούσμα λοίμωξης από MERS - κοροναϊό σε Έλληνα που επέστρεψε πρόσφατα από την Σαουδική Αραβία.\n-Το ΚΕΕΛΠΝΟ απέστειλε οδηγίες για γιατρούς προς όλες της Υγειονομικές Περιφέρειες της χώρας, οι οποίες τις έχουν ήδη αποστείλει στα νοσοκομεία και τις μονάδες υγείας αρμοδιότητάς τους.\nΕκλογικός οδηγός για τις προσεχείς αυτοδιοικητικές εκλογές – Όλες οι αλλαγές.\n-Στη δημοσιότητα δόθηκαν από το υπουργείο Εσωτερικών ο εκλογικός οδηγός για τις προσεχείς αυτοδιοικητικές εκλογές του. Στις εγκυκλίους αναφέρονται, μεταξύ άλλων, η επιμήκυνση κατά ένα έτος της θητείας των δημοτικών - περιφερειακών αρχών, η διενέργεια των τοπικών εκλογών ταυτόχρονα με την εκλογική διαδικασία για την ανάδειξη των Ελλήνων μελών του Ευρωπαϊκού Κοινοβουλίου και πώς θα κατανεμηθούν οι έδρες του δημοτικού συμβουλίου.\nΝέος κύκλος εκπαιδευτικών προγραμμάτων στο ΚΔΒΜ Δράμας.\nΤο Δημοτικό ΚΔΒΜ Δράμας συνεχίζει και εκπαιδεύει ενήλικες με καινοτόμες και ευέλικτες μεθόδους διδασκαλίας, εφαρμόζοντας τις αρχές της εκπαίδευσης ενηλίκων.\n-Έπειτα την επιτυχή ολοκλήρωση του πρώτου κύκλου των εκπαιδευτικών προγραμμάτων ανακοινώνει την έναρξη του δεύτερου κύκλου από τη Δευτέρα 28 Απριλίου. Ο νέος κύκλος των εκπαιδευτικών προγραμμάτων αφορά τις δεύτερες επιλογές των υποψήφιων εκπαιδευόμενων που κατέθεσαν αίτηση τον Ιανουάριο του 2014 και περιλαμβάνει προγράμματα 25 ωρών. Οι εκπαιδευόμενοι θα ενημερώνονται σταδιακά και τηλεφωνικά για την έναρξη των μαθημάτων.\nΑλλαγές στα σχολεία – περιορίζονται αργίες και σχολικές εκδρομές.\n-Σε θέση μάχης βρίσκονται το υπουργείο Παιδείας και οι καθηγητές με αφορμή την απόφαση να κοπούν σχολικές εκδρομές και αργίες, ώστε να βγαίνει σωστά η διδακτική ύλη.\nΜεγάλο Σάββατο: Το τέλος της Εβδομάδας των Παθών και προάγγελος της Ανάστασης\n-Το Μεγάλο Σάββατο για την Ορθόδοξη πίστη σηματοδοτεί το τέλος της Εβδομάδας των Παθών και προάγγελο της Ανάστασης. Η μέρα είναι αφιερωμένη από την Εκκλησία μας στην Κάθοδο του Χριστού στον Άδη, για να μεταφέρει στους νεκρούς το λόγο Του.\nΝέο πρόγραμμα συμβολαιακής γεωργίας της πατάτας από την Ε.Α.Σ. Δράμας.\n-Σε νέο πρόγραμμα συμβολαιακής γεωργίας που αφορά σε πατατοπαραγωγούς του Νομού Δράμας, προχώρησε η Τράπεζα Πειραιώς σε συνεργασία με την «ΕΑΣ Δράμας».\n-H χρηματοδοτική πρόταση της Συμβολαιακής Γεωργίας στον τομέα της πατάτας, αναφέρεται ουσιαστικά στην ορθολογική οργάνωση και στην οικονομική στήριξη της παραγωγικής διαδικασίας και καλύπτει ολόκληρη την αλυσίδα από τον παραγωγό μέχρι την επεξεργασία και την πώληση των προϊόντων από τον Συνεταιρισμό.\n-Η «ΕΑΣ Δράμας» διαθέτει σύγχρονο συσκευαστήριο στην περιοχή Νευροκοπίου όπου συσκευάζει και εμπορεύεται την πιστοποιημένη με σήμα γεωγραφικής ένδειξης πατάτα Νευροκοπίου, στηρίζοντας με αυτό τον τρόπο το εισόδημα των παραγωγών της περιοχής.\nΣύλληψη αλλοδαπού στη Δράμα ο οποίος μετέφερε παράνομα, από τη Βουλγαρία, μεγάλη ποσότητα λαθραίων αλκοολούχων ποτών και γεωργικών φαρμάκων.\nΚατασχέθηκαν 417 φιάλες αλκοολούχων ποτών και 280 συσκευασίες γεωργικών φαρμάκων.\n-Συνελήφθη χθες (17-4-2014) το πρωί, στο Συνοριακό Σημείο Διέλευσης Εξοχής Δράμας, από αστυνομικούς του Αστυνομικού Τμήματος και του Τμήματος Συνοριακής Φύλαξης Κάτω Νευροκοπίου Δράμας, 42χρονος αλλοδαπός, υπήκοος Βουλγαρίας, ο οποίος μετέφερε παράνομα, από τη Βουλγαρία στη χώρα μας, μεγάλη ποσότητα λαθραίων αλκοολούχων ποτών και γεωργικών φαρμάκων.\nΣυμβουλές της Αστυνομίας για την αποφυγή κλοπών κατά την διάρκεια της εορταστικής περιόδου του Πάσχα.\nΗ Περιφερειακή Αστυνομική Διεύθυνση Ανατολικής Μακεδονίας και Θράκης, αποσκοπώντας στην αποφυγή κλοπών, κατά τη διάρκεια της εορταστικής περιόδου του ΠΑΣΧΑ, συμβουλεύει τους πολίτες τα εξής:\nΑπαγόρευση ψαρέματος στον Νέστο ποταμό και λοιπούς υδροβιότοπους μέχρι 30 Μαίου για την προστασία της αναπαραγωγής.\n-Την απαγόρευση της αλιείας ιχθύων και λοιπών υδρόβιων οργανισμών, με κάθε μέσο και εργαλείο:\nα) στον ποταμό Νέστο, β) στον ποταμό Κόσυνθο, γ) στον ποταμό Κομψάτο, δ) στους παραποτάμους τους, και στα λοιπά εσωτερικά ύδατα της Ξάνθης αποφάσισε η Π.Ε. Ξάνθης.\nΣημαντική επιδείνωση του καιρού από σήμερα – Ενισχυμένα μέρα από την Τροχαία.\n-Σημαντική επιδείνωση θα παρουσιάσει ο καιρός από σήμερα, Μεγάλη Τετάρτη, και από τα βορειοδυτικά σύμφωνα με έκτακτο δελτίο της Εθνικής Μετεωρολογικής Υπηρεσίας, με βροχές, καταιγίδες και χιόνια στα ορεινά.\nΝέο κρυφό χαράτσι: Αυξήθηκε η συμμετοχή στα φάρμακα.\nΟι ασφαλισμένοι καλούνται να πληρώσουν ακριβά την αγωγή τους ακόμη και για γενόσημα!\n-Από την τσέπη τους θα πληρώνουν χιλιάδες ασφαλισμένοι το μεγαλύτερο ποσοστό της τιμής στα φάρμακα, καθώς εν κυρπτώ, όπως καταγγέλλουν οι φαρμακοποιοί αυξήθηκε το κόστος συμμετοχής των ασφαλισμένων.\nΣυνελήφθη στο Χρυσοχώρι-Καβάλας 31-χρονος ημεδαπός για καλλιέργεια φυτών κάνναβης.\nΚατασχέθηκαν 31 φυτά κάνναβης.\n-Συνελήφθη, χθες (14-4-2014) το μεσημέρι, στο Χρυσοχώρι Καβάλας, από αστυνομικούς της Ομάδας Δίωξης Ναρκωτικών του Τμήματος Ασφάλειας Καβάλας, 31χρονος ημεδαπός, κατηγορούμενος για καλλιέργεια φυτών κάνναβης.


Απόγευμα βροχερής Κυριακής | Patinios's Blog\nΑπόγευμα βροχερής Κυριακής\nΦεβρουαρίου 8, 2011 στις 8:34 μμ\t(Μικρές Ιστορίες)\nΑπόγευμα Κυριακής, βαριόμουν… Μια μελαγχολία, μια νοσταλγία και ο μουντός καιρός συνέθεταν ένα σκηνικό, που αδυνατώ να το περιγράψω. Πήρα το αυτοκίνητο και ξεκίνησα προς άγνωστη κατεύθυνση. Βουνό σκέφτηκα, να πάω να περπατήσω σε κάποιο ορεινό χωριό. Το καλό με το νησί μας είναι πως όπου αποφασίσεις να πας, όπου και να βρίσκεσαι, σε μια ώρα το πολύ μπορείς να είσαι στο ψηλότερο βουνό ή σε όποια παραλία θες.\nΟι υαλοκαθαριστήρες πηγαινοέρχονταν καθαρίζοντας το τζάμι από το ψιλοβρόχι, ενώ η θερμοκρασία έξω ήταν έξι βαθμοί Κελσίου. Μετά από πενήντα πέντε λεπτά οδήγησης ήμουν έτοιμος να σταθμεύσω στην πλατεία του χωριού. Αν δεν έβλεπες τις καμινάδες να καπνίζουν και αν δεν μύριζες τους ψητούς μεζέδες στα τζάκια, θα έβαζες στοίχημα πως το χωριό ήταν εγκαταλειμμένο.\nΗ βροχή σταμάτησε. Περιπλανήθηκα στα στενά δρομάκια παρατηρώντας τα πετρόκτιστα σπίτια με τα μακρόστενα παράθυρα, τα ξύλινα κρεμαστά μπαλκόνια και τις καμάρες στις εισόδους, ώσπου τα βήματά μου με οδήγησαν στην άκρη του χωριού, όπου βρισκόταν μια παλιά εκκλησία αφιερωμένη στην Παναγία. Στον προαύλιο χώρο βρισκόταν, ασφυκτικά γεμάτο, το παλιό νεκροταφείο του χωριού.\nΔεν είμαι ιδιαίτερα πιστός. Δεν πηγαίνω τις Κυριακές να συμμετέχω στη Θεια Λειτουργία και όποτε βρεθώ σε συζητήσεις επί του θέματος, υποστηρίζω πως αν υπάρχει Θεός, ας με κρίνει συμφώνα με τον τρόπο που ζω. Τελευταία αναμασώ και κάτι που διάβασα και μου άρεσε: «Όποιος έχει θρησκεία δεν έχει Θεό».\nΜου αρέσουν, όμως, οι παλιές εκκλησίες ως αρχιτεκτονικά μνημεία, αλλά τις σέβομαι και ως χώρους λατρείας, όπως θα σεβόμουν τους χώρους λατρείας οποιασδήποτε θρησκείας. Μπήκα μέσα στην εκκλησία, άναψα ένα κερί, μελέτησα για λίγο μερικά απομεινάρια καταστραμμένων τοιχογραφιών και βγήκα έξω.\nΝωρίτερα είχα προσπεράσει, μπαίνοντας από το κάγκελο, έναν σταυρό στον οποίο δεν έδωσα σημασία. Επέστρεψα και με δυσκολία διάβασα τα μαυρισμένα από τα χρόνια γράμματα. Αντώνης, θανών 21.1.1952, ετών τριάντα εννέα. Αναρωτήθηκα γιατί να είναι έξω από το κοιμητήριο, γιατί δεν έχει επίθετο και πώς άραγε να πέθανε.\nΠέρασα ξανά το κάγκελο και περιπλανήθηκα ανάμεσα στους μικρούς χορταριασμένους διαδρόμους που χώριζαν τα μνήματα. Πολλά ονόματα, πολλοί νεκροί διαφορετικών ηλικιών, από βρέφη μέχρι υπερήλικες. Μνήματα αφημένα στο έλεος του χρόνου και άλλα καλοδιατηρημένα με φρέσκα λουλούδια εποχής και καντήλια με δυνατή φλόγα.\nΣτεκόμουν περισσότερο στους τάφους νεαρών. Αναρωτιόμουν από τι να πέθαναν και τι ζωή να πέρασαν όλοι αυτοί οι άνθρωποι. Μεγαλύτερη εντύπωση μού έκανε ένας τάφος που ήταν σαν να τον περιποιήθηκε κάποιος λίγα λεπτά πριν βρεθώ εκεί. Ο μαρμάρινος σταυρός γυάλιζε, δεν είχε ίχνος σκόνης, τα λουλούδια ήταν ποτισμένα και το καντήλι ήταν γεμάτο λάδι. Ο νεκρός είχε ταφεί στις 2.2.1952 σε ηλικία μόλις έξι μηνών.\nΠάνε σχεδόν εξήντα χρόνια από τότε που πέθανε αυτό το βρέφος. Λογικά δεν θα ζουν οι γονείς του. Ποιος άραγε τόσα χρόνια μετά να φροντίζει τόσο καλά τον τάφο του;\nΔίπλα στον τάφο του μικρού υπήρχε ένα άδειο «οικόπεδο» και παραδίπλα ακόμα ένας καλοδιατηρημένος τάφος με ημερομηνία θανάτου 23.6.2008. Ο άντρας που αναπαυόταν στον τάφο έφυγε πλήρης ημερών σε ηλικία 88 χρονών. Έκανα μερικά βήματα πίσω και παρατηρούσα τα δύο μνήματα, τα οποία χώριζε το κενό «οικόπεδο».\nΔεν πρόλαβα να ολοκληρώσω το συλλογισμό μου και με διάκοψε μια ήρεμη μπασάτη φωνή.\n– Γεια σου, γιε μου, γυρεύεις κανένα τάφο να σε βοηθήσω;\nΉταν ο ιερέας του χωριού.\n– Όχι, επισκέπτης είμαι, του απάντησα και πιάσαμε κουβέντα.\nΜισή ώρα αργότερα έφυγα χαιρετώντας τον καλό ιερέα που μόλις γνώρισα. Επέστρεψα στο αυτοκίνητο βιαστικά, γιατί άρχισε και πάλι να ψιλοβρέχει. Ξεκίνησα τη μηχανή, έθεσα σε λειτουργία τους υαλοκαθαριστήρες και έφυγα.\nΟι κουβέντες που έκανα λίγο νωρίτερα με τον ιερέα ηχούσαν σαν καμπάνα στα αυτιά μου. Αν υπάρχει παράδεισος, αυτός ο άνθρωπος έχει εξασφαλισμένη μια θέση εκεί, σκέφτηκα. Πέρασε μια ζωή αφοσιωμένος σε αυτό που τάχτηκε να υπηρετεί από πολύ νεαρή ηλικία. Τώρα στα ενενήντα του περιμένει να «κατοικήσει» στο τελευταίο άδειο «οικόπεδο» του κοιμητηρίου. Περιμένει να αναπαυτεί, όπως μου είπε, ανάμεσα στο βρέφος που «σκότωσε τούτη γέρημη αρρώστια», εννοώντας προφανώς τον καρκίνο και στο νεκροθάφτη του κοιμητηρίου που στα τελευταία χρόνια της ζωής του έμεινε στα αζήτητα, σε ένα γηροκομείο. Ήταν ζωντοχήρος και είχε δύο παιδιά, από τα οποία το ένα ήταν στην Αυστραλία και το άλλο, παρόλο που ζούσε στην Κύπρο, είχε να το δει από τότε που χώρισε με την μάνα του.\n«Πέθανε, γιε μου, και έμεινε στο νεκροτομείο του νοσοκομείου μια εβδομάδα. Όταν το έμαθα, φρόντισα μαζί με άλλους συχωριανούς να τον φέρουμε εδώ. Του κάναμε κηδεία παραχωρώντας του τον ένα από τους δύο τάφους που είχα αγοράσει εγώ», συνέχισε να μου εξιστορεί ο ιερέας.\nΤον τάφο του βρέφους τον φρόντιζε από τότε που σταμάτησαν να τον επισκέπτονται και να τον καθαρίζουν οι δικοί του. Είχε μια ιδιαίτερη σχέση με αυτό τον νεκρό, ήταν ο πρώτος που είχε θάψει ως ιερέας , ήταν και βρέφος, ήταν ο τρόπος που έφυγε από την ζωή , όλα αυτά τον οδήγησαν στο να θέλει να «αναπαυτεί» δίπλα του. Χρόνια μετά έθαψε και το νεκροθάφτη και έμεινε ο δικός του τάφος εκεί ανάμεσα τους να τον περιμένει. «Έχω», μου είπε, «και μια τελευταία επιθυμία. Άμα συχωρεθώ να βάλουν μαζί μου στον τάφο και τα λείψανα του καημένου του Τρελαντώνη, να τα πάρω μαζί μου. Είναι κρίμα να μένει μόνος του έξω από το κοιμητήριο τόσα χρόνια».\nΚώστας Πατίνιος (1/11)\nΦεβρουαρίου 8, 2011 στις 8:58 μμ\nΠΟΛΥ ΟΜΟΡΦΟ!ΑΝΘΡΩΠΙΝΑ ΑΠΛΟ..ΑΠΛΑ ΑΝΘΡΩΠΙΝΟ.ΧΩΜΑ ΕΙΜΑΣΤΕ ΚΑΙ ΣΕ ΧΩΜΑ ΘΑ ΠΑΜΕ ΕΚΤΟΣ ΑΠΟ ΤΗΝ ΨΥΧΗ ΜΑΣ.. ΑΥΤΗ ΔΕΝ ΞΕΡΟΥΜΕ ΕΜΕΙΣ ΤΙ ΘΑ ΓΙΝΕΙ… ΚΑΠΟΙΟΣ ΟΜΩΣ.. ΞΕΡΕΙ…\nΦεβρουαρίου 9, 2011 στις 5:36 πμ\nΠολύ ωραίο κείμενο, Κώστα. Οι εικόνες που περιγράφεις σχηματίστηκαν πολύ ζωντανές στο μυαλό μου.\nΦεβρουαρίου 9, 2011 στις 4:03 μμ\nΕίναι αξιοθαύμαστοι τέτοιοι άνθρωποι αφοσιωμένοι, πράγματι.\nΠολύ εύστοχη η εξιστόρηση…\nΦεβρουαρίου 9, 2011 στις 7:35 μμ\nκαλό είναι,να ασχοληθείς περισσότερο με την πεζογραφία…\nΦεβρουαρίου 9, 2011 στις 7:51 μμ\nΒασιλική, Αστροναύτη σας ευχαριστώ.\nΛεμεσία καλωσόρισες , από τέτοιους ανθρώπους αντλούμε δύναμη,( και όταν δυσκολεύαμε να τους βρω τους πλάθω με την φαντασία μου…!!!)\nΕύα η άποψη σου μετρά πολύ , θα προσπαθήσω, σε ευχαριστώ πάρα πολύ.\nΦεβρουαρίου 9, 2011 στις 8:30 μμ\n🙂 είναι λες και οδεύουμε μαζι σου σε αυτη τη διαδρομη! Μπράβο σου.. Υπάρχει παραδεισος.. Το θέμα είναι πότε θα το αντιληφθούμε για να πάρουμε και μεις μια θέση εκεί!!! έχω πάντα τισ ίδιες σκέψεις κάθε φορά που πάω σε κοιμητήριο.. !!!!Ο Θεος να μας φυλάει και μας και αυτούς(τους νεκρους- ζωντανούς)!!!


Ήρθε το VW ID.4 GTX | Κοντολογίς\n12 Οκτωβρίου 2021, 20:14\nΤο VW ID.4 GTX βρίσκεται στην κορυφή της γκάμας ID και είναι αυτό που συνεχίζει στην ηλεκτρική εποχή, την παρουσία των GTI, GTD και GTE. Διαθέτει δύο ηλεκτρικούς κινητήρες, έναν σε κάθε άξονα, οι οποίοι συνδυαστικά παρέχουν μέγιστη ισχύ 299 ίππων, προσδίδοντας στο όχημα χαρακτηριστικά ηλεκτρικής τετρακίνησης.\nΟ σπορ χαρακτήρας επιβεβαιώνεται από την επιτάχυνση 0-100 χλμ./ώρα σε 6,2 δευτερόλεπτα, ενώ η τελική ταχύτητα περιορίζεται ηλεκτρονικά στα 180 χλμ./ώρα. Με μήκος 4,58 μέτρα ξεχωρίζει στο δρόμο με τον αεροδυναμικό του σχεδιασμό, με ρέουσες γραμμές με συντελεστή οπισθέλκουσας μόλις 0,29 και χρωματικές αντιθέσεις. Οι προβολείς IQ.LIGHT LED Matrix ανήκουν στον βασικό εξοπλισμό, ενώ στο πίσω μέρος, κυριαρχούν τα καινοτόμα τρισδιάστατα φώτα τεχνολογίας LED.\nΕσωτερικά είναι ευρύχωρο, αντίστοιχο ενός συμβατικού SUV, ενώ ο χώρος αποσκευών είναι 543 λίτρα, που αυξάνεται στα 1.575 λίτρα με διπλωμένα τα πίσω καθίσματα. Με το πολυλειτουργικό τιμόνι, ο οδηγός ελέγχει μια οθόνη 5,3 ιντσών με τις πιο σημαντικές πληροφορίες. Ένας μεγάλος διακόπτης στη δεξιά πλευρά χρησιμοποιείται για την επιλογή των προφίλ οδήγησης. Στο μέσο του ταμπλό φιλοξενείται η οθόνη αφής (10 ή 12 ιντσών) για το σύστημα πλοήγησης, τις λειτουργίες τηλεφώνου, τα πολυμέσα, τα συστήματα υποβοήθησης και τις ρυθμίσεις του οχήματος.\nΑναλύοντας περισσότερο την κινητήρια δύναμη του μοντέλου, αυτή παρέχεται από τους δύο ηλεκτροκινητήρες του, ένας στον μπροστινό και ένας στον πίσω άξονα. Ο πίσω κινητήρας, σύγχρονος μόνιμου μαγνήτη (PSM) και βάρους 90 κιλών, παράγει 204 ίππους και έχει 310 Nm ροπής. Ο μπροστινός ασύγχρονος κινητήρας βάρους 60 κιλών, παράγει 109 ίππους και έχει 162 Nm ροπής, ενώ συνδιαστικά οι δύο ηλεκτροκινητήρες αποδίδουν 299 ίππους.\nΣτο ID.4 GTX υπάρχει η δυνατότητα επιλογής ανάμεσα σε 5 προφίλ οδήγησης: Eco, Comfort, Sport, Individual και Traction, που παραμετροποιούν το τιμόνι και τους ηλεκτροκινητήρες.\nΗ μπαταρία ιόντων λιθίου 77 kWh και 486 κιλών, ανάμεσα στους άξονες κάτω από την καμπίνα επιβατών, κρατάει χαμηλά το κέντρο βάρους και εξασφαλίζει ίση κατανομή των φορτίων στους άξονες. Διαθέτει αυτονομία 481 χιλιομέτρων και η Volkswagen εγγυάται ότι θα έχει τουλάχιστον το 70% της αρχικής της χωρητικότητας μετά από οκτώ χρόνια ή 160.000 χιλιόμετρα.\nΗ ανάκτηση ενέργειας είναι ιδιαίτερα υψηλή στο μοντέλο και καλύπτει το 90% των επιβραδύνσεων στην καθημερινή οδήγηση. Η φόρτιση μπορεί να γίνει με μονοφασικό ή τριφασικό εναλλασσόμενο (AC) ή συνεχές (DC) ρεύμα. Χρησιμοποιώντας το στάνταρ καλώδιο Mode 3, το ID.4 GTX φορτίζει με εναλλασσόμενο ρεύμα (AC) με έξοδο έως 11 kW. Σε έναν σταθμό γρήγορης φόρτισης DC, το μοντέλο αποκτά ενέργεια για 300 χλμ. (σύμφωνα με το WLTP), σε περίπου 30 λεπτά. Η φόρτιση στο σπίτι ή το γραφείο, γίνεται με ένα wallbox που διατίθεται σε τρεις εκδόσεις, καθεμία από τις οποίες μπορεί να επιτύχει ισχύ φόρτισης έως 11 kW.\nTo ID.4 GTX, πλούσια εξοπλισμένο, είναι άμεσα διαθέσιμο στην Ελλάδα και η τιμή του διαμορφώνεται με την επιδότηση στα 47.500 ευρώ.\nΠροηγούμενο άρθρο Ποια αυτοκίνητα προτιμούν οι Έλληνες\nΕπόμενο άρθρο Ο Σωτήρης ο «Αρχάγγελος» δεν μένει πια εδώ\nΗ Nissan παρουσιάζει το Nissan Intelligent Factory


Κλινικές ιατρικής αναπαραγωγής που μπέρδεψαν γενετικό υλικό | People News\nΈνα ζευγάρι από το Οχάιο, ο Joseph και η Jennifer Cartellone υποβλήθηκαν σε in-vitro γονιμοποίηση το 1994 και απέκτησαν την κόρη τους, την Rebecca....\nΈνα ζευγάρι από το Οχάιο, ο Joseph και η Jennifer Cartellone υποβλήθηκαν σε in-vitro γονιμοποίηση το 1994 και απέκτησαν την κόρη τους, την Rebecca.\nΤα Χριστούγεννα αγόρασαν ένα οικογενειακό πακέτο DNA στο σπίτι για να μάθουν το οικογενειακό τους δέντρο. Δύο μήνες αργότερα, τα αποτελέσματα έδειξαν ότι ότι η Rebecca δεν είχε καθόλου το γενετικό υλικό των Cartellone και το επιβεβαίωσε ένα ξεχωριστό τεστ πατρότητας.\nΤο ζευγάρι κατέθεσε αγωγή εναντίον του Ινστιτούτου για την αναπαραγωγική υγεία του Cincinnati, του νοσοκομείου Christ και της ωοτοκίας, υποστηρίζοντας ότι σπέρμα ενός άλλου άνδρα χρησιμοποιήθηκε για την δημιουργία εμβρύου.\nLos Angeles: Η Μαμά Anni (αριστερά) νοσηλεύτηκε για δύο ημέρες καθώς αγωνίστηκε να ανακτήσει την επιμέλεια του γιου της, ο οποίος γεννήθηκε από άλλη γυναίκα στη Νέα Υόρκη μετά από μπέρδεμα που έγινε κατά την διάρκεια της εξωσωματικής γονιμοποίησης\nΤον Μάρτιο, δύο γονιμοποιημένα έμβρυα, ένα εκ των οποίων ανήκαν στην Anni Manukyan, εμφυτεύτηκαν λανθασμένα σε μια Αμερικανίδα-Κορεάτισσα με εξωσωματική γονιμοποίηση. Το λάθος αποκαλύφθηκε, όταν το ζευγάρι που περίμενε δίδυμα κορίτσια απέκτησε δυο καυκάσια αγόρια.\nΤο ζευγάρι, το οποίο ζει στο Λος Άντζελες, έλαβε την επιμέλεια του μωρού από δικαστήριο της Νέας Υόρκης το Μάιο όταν ήταν έξι εβδομάδων και το ονόμασε Alec μετά από τεστ DNA που απέδειξε ότι ήταν οι βιολογικοί τους γονείς. Ένας δικαστής έκρινε ότι «το DNA είναι DNA και η γενετική παίζει μεγάλο ρόλο σε όλα, έτσι το μωρό ανήκει στην Anni και Ashot Manukyan».\nΟι Ασιάτες από το Queens της Νέας Υόρκης μήνυσαν την κλινική γονιμότητας του Λος Άντζελες, αφού η γυναίκα γέννησε τα δίδυμα κάποιου άλλου ζευγαριού, επειδή κανένα από τα μωρά δεν είχε ασιατικά χαρακτηριστικά. Μετά τη γέννηση, οι γονείς αναγκάστηκαν να παραιτηθούν και από τα δύο μωρά και να τα παραδώσουν στους βιολογικούς γονείς τους.\nΟ Donald Cline, ένας γιατρός γονιμότητας στην Ιντιάνα που χρησιμοποίησε το δικό του σπέρμα για την τεχνητή γονιμοποίηση δεκάδων ασθενών χωρίς τη συγκατάθεσή τους, έχει επιβεβαιωθεί ότι είναι ο πατέρας τουλάχιστον 48 παιδιών που γεννήθηκαν στη δεκαετία του 1970 και του 1980\nΟ 80χρονος έχει παραδεχτεί ότι χρησιμοποίησε το δικό του σπέρμα για να γονιμοποιήσει τουλάχιστον 50 ανυπόμονες γυναίκες, με αποτέλεσμα όλα τα παιδιά να έχουν συγγένεια μεταξύ τους.\nΟ Cline καταδικάστηκε για ψέματα και απάτες τον Δεκέμβριο του 2017.\nΈνα ζευγάρι από την Βρετανία μήνυσε την κλινική Connecticut IVF ότι τους έδωσε ένα έμβρυο με σπέρμα ξένου δότη, αφού το μωρό τους γεννήθηκε από διαφορετική φυλή τον Απρίλιο.\nΤο ανώνυμο ζεύγος λέει ότι η CT Fertility P.C., η οποία έκτοτε έκλεισε, γονιμοποίησε τη γυναίκα με λάθος γονιμοποιημένο ωάριο.\nΈνα τεστ DNA στα δύο παιδιά του ζευγαριού έδειξε ότι τα δύο αδέλφια δεν σχετίζονται. Μάλιστα το δεύτερο παιδί τους είχε ιδιαίτερο σκούρο δέρμα.\nΓράφει η Βίκυ Μπαφατάκη, Βιοηθική MSc